open-index/open-wikipedia-markdown huggingface dataset:
梁朝偉

**梁朝偉**（，，暱稱**偉仔**）係香港電影男演員。

梁朝偉喺1982年加入無綫電視，第二年就開始演出主角。佢第一部擔正嘅電視劇係1983年《再見十九歲》。嗰年佢同劉德華幾位當紅演員被無綫封為「五虎將」。1984年憑住《新紮師兄》同《鹿鼎記》兩部劇走紅。

梁朝偉早喺1980年代尾投身電影圈。佢多數都拍文藝片，但一啲主流電影好似搞笑片、動作片佢都拍唔少。佢唔係票房保證，但攞獎好多，係攞香港電影金像獎最佳男主角獎最多嘅人，有五次（1994年、1997年、2000年、2002年、2004年）。佢憑住王家衞嘅《花樣年華》攞過康城影展最佳男主角獎。

2020年3月，梁朝偉喺澳洲拍Marvel Studio電影《尚氣與十環幫傳奇》嗰時，遇上當地因武漢肺炎封關。梁朝偉同劇組留咗喺澳洲當地隨時等開工。

## 家庭
梁朝偉係佛教徒，信白龍王。梁朝偉已婚，老婆係劉嘉玲，2008年7月22號嚮不丹行咗婚禮。兩個人都好鍾意運動，例如挑戰跳傘、滑浪等等。 “影星劉嘉玲曾對外說了一則影帝梁朝偉的奇人異事：「他有時悶了，就會隨便搭一班飛機到倫敦，在廣場餵一下午的鴿子。」“

## 作品
### 電視劇
* 再見十九歲（1983）
* 再版人（1984）
* 家有嬌妻（1984）
* 新紮師兄（1984）
* 鹿鼎記（1984）
* 挑戰（1985）
* 新紮師兄續集（1985）
* 倚天屠龍記（1986）
* 大運河（1987）
* 新紮師兄1988（1988）
* 絕代雙嬌（1988）
* 俠客行（1989）

### 電影
* 《流氓醫生》
*《瘋狂83》
* 《喋血街頭》
* 《阿飛正傳》
* 《倩女幽魂3道道道》
* 《風塵三俠》
* 《射鵰英雄傳之東邪西毒》
* 《射鵰英雄傳之東成西就》
* 《新難兄難弟》
* 《重慶森林》
* 《流氓醫生》
* 《春光乍洩》
* 《暗花》
* 《東京攻略》
* 《天下無雙》
* 《花樣年華》
* 《2046》
* 《無間道》
* 《行運超人》
* 《傷城》
* 《英雄》
* 《無間道III終極無間》
* 《色，戒》
* 《聽風者》
* 《歐洲攻略》
* 《尚氣與十環幫傳奇》
* 《三個夏天》

## 參考

## 出面網頁

*  
* 
* 
* 
* 
* 
* 
* 
*
表示得函子

表示得函子(*representable functor*)係種函子 F:C\longrightarrow Sets，同構於佢嘅範疇 嘅某支Hom 函子 ，例如Hom_C(X,\_):C\longrightarrow Sets : Y\rightarrow Hom_C(X,Y)，其中 X 係範疇 C 入面嘅一件嘢(object)，叫做 F 嘅代表(:en:representative)；表示得嘅函子係同調代數同埋代數幾何入面嘅一種基本結構。

例如，設*k* 係域，設For: Vect_k \longrightarrow Sets 係無記性函子, 幫任一 k-向量空間配佢嘅元成嘅集(但唔記得向量加結構): 咁For就表示得做  For \simeq Hom_k(k,\_)。

## 參攷
*Saunders MacLane, *Categories for the Working Mathematician*
香港大球場

（），簡稱**大球場**，係香港現時最大嘅戶外康樂體育場地，喺掃桿埔東院道55號，1955年啟用。1994年3月重建完之後，觀眾席可容納高達40,000人。

## 簡介
香港大球場前身係政府大球場，喺1952年起好，之後喺1992年由香港賽馬會出錢重建，1994年重開，並由馬會聘請英國溫布萊管理公司營運。1998年，前市政局收返大球場嘅管理權，並重鋪草地。2000年，康樂及文化事務署成立，接手大球場嘅管理工作。2015年4月，為長遠改善草地質素並確保草地更為耐用，政府同馬會合作全面重鋪大球場草地。

大球場設計新穎、設施完備，係舉行各類體育、宗教同社區活動嘅理想場地，亦係香港目前最大型嘅戶外多用途康體場地，可以容納最多40,000人。鄰近嘅掃桿埔運動場喺大球場舉辦大型體育活動期間用嚟做支援場地，畀團體租用嚟做體育比賽同訓練場地。

大球場經常舉行各類盛事，例如每年一度嘅國際七人欖球賽、賀歲盃足球賽、足球表演賽、慶祝回歸活動、百萬行，同埋各種社區同宗教活動。大球場管理當局一向致力為公眾提供完善嘅場地，並且引以為傲。

## 歷史
香港大球場以前叫政府大球場，喺1952年起好，當時有28,000個座位。大球場一啟用，迅即成為香港主要體育場地。足球運動當時喺香港大受歡迎，經常喺大球場比賽，吸引大量觀眾入場。此外，大球場亦用來舉行重要田徑比賽，同埋校際比賽、學校運動會等活動。

﻿﻿1980年代末，由於大球場座位數量同設備都有唔足夠嘅地方，前市政局同香港賽馬會展開重建工程，將大球場提升為達到國際標準嘅場地，並可以舉辦大型文娛活動，令到大眾有機會欣賞更多香地同外國製作嘅精彩節目。重建後嘅大球場喺1994年3月啟用，雖然唔再有田徑跑道，但係增加咗大量座位同埋多咗奧運大樓。

大球場從建築同外型設計，以至場內設備，都力求表現出香港呢個國際大都會充滿活力同多姿多彩嘅一面。大球場佔地58,500平方米，最多可以容納40,000人，是香港目前最大型嘅戶外多用途康體場地。

## 設施
### 座位數目

### 草地球場

### 飲食設施
*一間分為兩層，共可容納400人嘅餐廳
*18間分布喺各層大堂嘅特許經營食肆
*4間喺廂房層嘅酒廊同酒吧

### 衛生設施
*38間洗手間同7間殘疾人士專用洗手間

### 安全同通訊設備
*畀警察指揮中心、節目控制室同保安控制室喺活動期間監察現場情況嘅閉路電視系統
*一個7.68米（高）x12.8米（闊）嘅彩色大熒幕
*78部設於看台通道，直播現場情況嘅電視機
*一塊6.72米（高）x 9.6米（闊）嘅大型電子計分板
*兩塊分別設於球場東面同西面看台嘅輔助計分板
*6個公眾電話區
*一套覆蓋成個大球場嘅公眾廣播系統

### 畀租用人/主辦機構/工作人員用嘅設備
*球場主層西面看台設有兩間一共可以容納130人嘅貴賓廂房
*7間設有貯物櫃同淋浴設施嘅更衣室
*兩間表演者化妝室
*一間裁判員專用更衣室
*一間備有傳真、互聯網同電話服務嘅多用途室
*畀新聞媒體喺球場內外廣播嘅設施，包括電台同電視台評述員崗位
*兩個設有起卸裝置嘅裝卸台，可以容納40呎長嘅貨櫃車
*兩部載貨𨋢
*4部載客𨋢
*41個停車位（包括兩個殘疾人士專用車位）
*8間售賣活動紀念品嘅禮品店
*位於大球場正門並設有24個櫃位嘅售票處

## 出面網頁
* 康樂及文化事務署 - 香港大球場
* 香港足球總會
HD DVD

**HD DVD**（或者叫High Definition DVD）係一種數碼光學儲存格式嘅藍光光碟產品，係高清影碟嘅格式之一，由HD DVD推廣協會（HD DVD Promotion Group）負責制定同開發。HD DVD同佢嘅競爭對手藍光光碟（Blu-ray Disc）格式相似，碟嘅大細相同（一樣係120毫米），亦都係數碼光學儲存媒體，用405納米波長嘅藍光。

2008年2月16號，日本放送協會報導，領導 HD DVD 陣營嘅東芝集團會退出次世代光碟格式嘅競逐，同時喺青森縣嘅工廠全面停產 HD DVD 播放器。持續幾年嘅次世代光碟格式戰正式劃上句號，由索尼為首嘅藍光光碟贏出。

## 參考資料
西洋波會

**西洋波會**（**Club de Recreio**）係香港一個草地滾球組織，位於九龍京士柏加士居道20號，衞理道交界附近。因為同九龍草地滾球會嘅地理位置接近，所以有部分人會將兩者混淆。

## 租地爭議
2007年，太陽報批評地政總署每年只象徵式收西洋波會一蚊會所土地租。

## 足球隊
西洋波會曾經參加香港甲組足球聯賽，重喺1926-27球季攞過冠軍。

## 參考
羅倫士

**羅倫士·艾簡度**（**Lawrence Chimezie Akandu**，）外號「羅大俠」，係一個尼日利亞裔嘅香港足球員，喺1994年由一間波蘭球會去到香港發展。曾經為發景、五一七、傑志、愉園、東寶和港會球會效力。

## 出面網頁
*HKFA
*..:: National Football Teams ::.. Player - Lawrence Akandu
*香港足球員羅倫士羅大俠(Lawrence Chimezie Akandu)Fans Club | Facebook
*大俠都要食飯 羅倫士留港攻成衣界
一國兩制

**一國兩制**，全名係**一個國家，兩種制度**，係中華人民共和國前話事人鄧小平為咗實現一統中國而諗出嚟嘅橋段，本來想愛嚟處理退守臺灣嘅中華民國政府，而家就用咗嚟處理英國前殖民地香港同葡萄牙前殖民地澳門。

喺中華人民共和國政府為中國唯一合法政權前提下，一國兩制畀中國大陸以外嘅地區唔使行制度，而可以沿用資本主義同民主制度。而鄧小平遺願話，保證制度喺政權移交後50年唔變。而2016年初中共總書記習近平為一國兩制作簡短總結：「不走樣不變形」。到咗2021年1月，中共總書記習近平提出「愛國者治港」原則，同年三月未經香港人事先同意，通過《全國人民代表大會關於完善香港特別行政區選舉制度的決定》，香港選舉制度改到完全冇民主成分可言，民主派人士認為一國兩制已經名存實亡。

## 彭定康衡量一國兩制有無貫徹嘅十六項準則
末代港督彭定康喺1996年10月發表任內最後一份施政報告嘅時候，曾列出衡量香港「一國兩制」係咪成功貫徹嘅16項準則，當中包括：

#香港公務員隊伍同主要官員，市民有冇信任度？
#港府能唔能夠獨立咁制定財政預算？
#金管局係咪可以唔受干預地管理外匯基金？
#香港喺國際經濟組織入面，能唔能夠真正自主？
#立法會係咪可以獨立運作，唔洗受到北京嘅干預？
#法院係咪可以喺唔受干預嘅情況下運作？
#廉政公署係咪可以打擊涉及大陸利益嘅貪污案件？
#執法方面可唔可以維持而家嘅國際聯絡網？
#入境事務處可唔可以實施獨立過境管制？
#新聞自由可唔可以繼續？可以唔受約束咁報導大陸消息，甚至啲會引起北京強烈反應嘅消息？
#集會自由會唔會受到限制？
#駐港外國記者同傳媒可唔可以繼續自由採訪？
#以和平方式發表政治意見會唔會遭到迫害？
#香港可唔可以喺公平、公開嘅選舉中選出立法會議員？
#民主派人士會唔會被排除喺立法會之外？
#行政長官能唔能夠真正行使自主權？

呢16項準則，去到2019年開始被唔少港人翻出比對現實進行討論。

## 成效

中華人民共和國中央人民政府、香港特別行政區政府、澳門特別行政區政府都認為《香港特別行政區基本法》、《澳門特別行政區基本法》已保障一國兩制政策於喺港澳地區實施。

英國政府歷年提交國會嘅《香港半年報告書》入面指，「一國兩制」原則上運作良好，《中英聯合聲明》所承諾嘅權利同自由都得到尊重。歐洲聯盟發表嘅《2012年香港年報》認為「一國兩制」喺香港運作良好，香港人嘅人權自由繼續受到尊重，法治、市場經濟同營商環境繼續得以維持。2012年，美國國會「美中經濟與安全審議委員會」報告中，有關香港嘅部份就香港「一國兩制」嘅持續實施表達關注，並重提應制定美國－香港政策法報告。香港特別行政區政府發言人反駁話，「一國兩制」正有效運作，報告就香港「一國兩制」嘅持續實施表達嘅關注毫無根據。

香港大學民意研究計劃喺2015年9月嘅民意調查報告顯示，對一國兩制感到信任嘅43.3%民眾低於感到不信任嘅50.0%民眾，而對於中華人民共和國政府嘅信任度就回升至35.5%；但係有36.8%同44.1%嘅香港市民分別唔信任香港特別行政區政府同埋中華人民共和國政府，同時對於香港前途嘅信心程度就由1997年7月嘅72.7%下滑至2015年9月嘅44.0%。雖然一國兩制已經喺香港同澳門地區實行，但《蘋果日報》質疑一國兩制實際上並冇好似佢所講喺2047年以前給予高度自主，甚至認為中華人民共和國已經針對香港地區進行多次干涉。

《蘋果日報》、《大紀元時報》等嘅評論指，香港名義上有自己嘅法律、同埋言論同表達自由，但實際上仍然有打壓異見人士同逐步壓縮言論自由嘅舉動，包括香港特區政府沒收六四民主浮雕、唔畀中華人民共和國民主運動人士入境等等。其中一啲批評認為香港特區政府仍然會暗中聽中央人民政府指示，而中華人民共和國政府暫緩按照《基本法》給予香港雙普選、全國人民代表大會解釋基本法等做法亦被被視為中華人民共和國政府試圖干涉香港事務。例如2003年香港基本法第23條準備立法，就被擔憂係為咗大規模打擊反對黨並且破壞自主權。2013年3月，全國人民代表大會法律​​委員會主任委員喬曉陽提出嘅「管理香港嘅人不能與中央對抗，不能企圖推翻中國共產黨嘅領導」論點，亦引來香港部份反對派人士嘅批評。

2014年6月10號，中華人民共和國國務院新聞辦公室發表《「一國兩制」在香港特別行政區的實踐》白皮書，重申香港嘅高度自治權來源於中央授權，並強調「中央擁有對香港特別行政區嘅全面管治權，既包括中央直接行使嘅權力，亦包括授權香港特別行政區依法實行高度自治。對於香港特別行政區嘅高度自治權，中央具有監督權力。」引來部份香港反對派人士嘅批評，認為中國共產黨領導高層背棄一國兩制嘅承諾、進而破壞喺中華人民共和國統治下香港實施民主自治嘅政策。就呢個問題，中國內地一啲法學專家強調，香港特別行政區嘅高度自治權來源於中央授權，並唔係香港固有，中央同香港唔係分權體制，唔存在所謂「剩餘權力」問題，希望香港嘅反對派人士理性面對中央同香港嘅關係。此前有內地學者研究認爲，1986年初，喺《基本法》起草過程中，港方起草委員李柱銘等人提出嘅「剩餘權力」問題，後來並冇被《基本法》承認。

2006年，正值陳水扁當政時期，中華民國行政院大陸委員會提出169個案例聲稱中華人民共和國多次干涉香港市民自治嘅權利，並且嚴重干預司法系統同埋言論自由。中華民國前總統李登輝同陳水扁曾批評一國兩制令香港民主倒退、基本人權受侵犯、產業空洞化加速同埋失業率大幅提高，重認為香港政經困境嘅真正癥結點在於香港冇咗自主性同主體性。

香港中聯辦前主任張曉明喺2015年9月公開宣稱香港特區行政長官嘅地位喺中央之下，並凌駕於香港嘅行政、立法同司法三權之上，又認為香港基本法冇明文講明香港係司法獨立，表示特區行政長官喺香港有無上權威。呢啲言論被認為嚴重衝擊香港嘅三權分立同埋法治。

## 攷
楊千嬅

**楊千嬅**（；；）係一個香港女歌手同埋演員，原名**楊澤樺**。

## 簡介
楊千嬅喺嘉諾撒聖家書院中學畢業，跟住入讀護士學校，攞到註冊護士資格。1995年參加新秀歌唱大賽攞第三之後入樂壇，簽約華星唱片。喺2000年約滿後，俾黃柏高邀請入咗新藝寶唱片。2004年，黃柏高喺新藝寶唱片同埋佢嘅聯營公司（正東唱片）度走咗，自立門戶成立金牌娛樂，楊千嬅亦跟住加入。2007年，藝人黎明嘅唱片公司A Music用高價請佢加盟。2010年，楊千嬅重投東亞娛樂旗下嘅華星唱片，同年開世界巡迴演唱會，隻演唱會DVD好賣到攞埋IFPI銷量大獎。

電影方面，楊千嬅第一套擔正女角嘅戲係2001年嘅《玉女添丁》。之後嗰一年，2002年，由楊千嬅同吳彥祖領銜主演嘅《新紮師妹》令佢傻大姐嘅形象更加深入民心。至於近年楊千嬅最為人知而又受熱棒嘅電影作有《志明與春嬌》系列嘅三套電影。2019年，楊千嬅以第一女主角身份，首次同天王影帝郭富城合作拍攝電影《麥路人》，入圍《第32屆東京國際電影節》「亞洲未來」單元。楊千嬅同郭富城，仲有導演黃慶勳喺10月出席《麥路人》全球首映及分享會。

個人生活方面，楊千嬅2009年同丁子高結婚，2012年中生咗個仔。

## 影視作品演出

### 電影

### 電視劇

## 演唱會紀錄
### 個人演唱會

### 音樂會 / 其他演唱會

## 部分公職

* 中國音樂家協會會員

## 爭議
因應佢本身嘅知名度，楊千嬅嘅演技同歌藝有時會成為香港人討論嘅對象，但係更加爭議嘅係佢嘅政治立場，仲有關於佢借運嘅指控。

### 政治立場相關
喺香港反送中運動入面，佢一度以R.I.P弔念喺運動期間墜樓身亡嘅抗爭者，但之後貼文遭刪除，佢話自己嘅Instagram俾人盜用，仲發表愛國聲明。去到2019年12月，佢參與澳門回歸20年文藝晚會嘅演出，喺全國直播之下，佢代表香港嘅歌手同中共總書記習近平握手，結果引嚟好多網民嘅批評，甚至引用佢其中一首歌《烈女》嘅歌詞，話佢已經變成奸妃。

去到2021年1月，網絡媒體幫港發聲搞咗一個「滴答樂壇我最討厭的頒獎禮」，楊千嬅喺網民投票當中，攞到95,322票，成為「我最討厭的女歌手」，得票係第二至第五名（肥媽、劉美君、黎瑞恩同埋譚嘉儀）得票總和嘅兩倍。
### 被指「借運」
楊千嬅曾經被指唔止一次為咗事業有起色而借運，其中第一次係喺佢咗出道，佢第一隻碟唔賣得面臨被唱片公司放棄，跟住就搵咗茅山術士幫手向觀音借運。而曾經為商人龔如心種生基嘅風水師傅俞志麟亦自爆自己曾經為楊千嬅種生基借運。而去到2011年，楊千嬅又被指為咗生仔再次借運。不過，呢啲說法就被楊千嬅否認。

### 2022年香港演唱會滯銷風波
2022年，楊千嬅喺香港進行演唱會，但傳出門票滯銷，楊千嬅開Show前為免場面冷清，要去到送飛嘅地步。其中事件涉及保良局副主席李何芷韻，之後李何芷韻就向傳媒表示，係佢購買楊千嬅演唱會門票送贈，而佢老公兼經理人就話唔知情。去到開Show嘅時候，亦有傳媒拍攝到，現場有唔少空位都有黑布遮住，以避免尷尬場面。

## 參考


## 出面網頁

* 
* 
* 
* 
* 
* 
* 
*
陳奕迅

**陳奕迅**（，**Eason Chan**，）係香港男歌手同埋演員，香港出世，鄉下廣東東莞，繼許冠傑同張學友之後，被叫做「歌神」。

1995年暑假，佢返香港贏咗無綫電視第14屆新秀歌唱大賽，喺好多環節攞高分，同華星唱片簽約。

佢由1999年開始搞個人演唱會。大型巡迴演唱會分別有2007-2009 Eason's Moving On Stage 世界巡迴演唱會（44場），2010-2012 DUO陳奕迅 世界巡迴演唱會（66場），2013-2016 EASON's LIFE 世界巡迴演唱會（135場

不過原訂2019年喺紅館搞嘅Fear and Dreams演唱會，因為社會唔穩定而取消。後來改係2022年重新舉辦陳奕迅 Fear and Dreams世界巡迴演唱會，以首站為香港開始出發，分別到亞洲、北美、歐洲等地巡迴演出，並係2025年以澳門為終點站結束，總共182場。

## 早年
陳奕迅出生係英屬香港，籍貫係廣東東莞。陳奕迅嘅爸爸好鍾意作家魯迅，所以佢同哥哥個名入面，都有一個「迅」字；陳奕迅細個唔係好鍾意自己個名，佢覺得同平常人有好唔一樣。 

佢係聖若瑟小學畢業，家人本身安排佢喺中三畢業之後去英國升學，但係因為佢升中試嘅成績唔理想，所以只獲派到第七志願、位於灣仔船街嘅聖璐琦書院升讀中一。當佢喺該校讀到下學期將差唔多完結時，父母覺得學校風氣差，於是就幫佢辦理退學手續，下學期得返兩個月都係留喺屋企度過 。另一方面，因為老豆陳裘大係高級公務員，陳奕迅由中二開始就同哥哥獲得政府津貼去英國唐德塞中學（ Dauntsey ' s School ）讀書，大學時期喺金士頓大學修讀建築學及四年正統音樂課程。喺期間考得英國皇家音樂學院八級聲樂證書（八級為業餘最高）。

陳奕迅曾經喺訪問入面透露，佢見到TVB及華星唱片合辦嘅第13屆新秀歌唱大賽時，覺得自己唱歌都好好聽，有信心同時都有能力奪冠，不過當時就比佢嘅大嫂串佢「得個講字有咩用?」  。後來佢就決定喺1995年暑假期間返香港參加第14屆新秀歌唱大賽。 喺1995年7月16日比賽當晚，佢唱張學友嘅《望月》，同埋係三強環節清唱李克勤嘅《偷偷摸摸》，通通都獲得好高嘅評價，最後贏得該果一屆嘅冠軍，同時奪得「自我風格演繹獎」，成為雙料冠軍。隨即同華星唱片公司簽下歌星合約。  

## 演員生涯
陳奕迅由1997年開始拍電影，到依家為止演出咗超過四十部電影。曾經以《神經俠侶》獲提名「香港電影金紫荊獎最佳男主角」、《薰衣草》獲提名「香港電影金像獎最佳男配角」、《破事兒》獲提名「金馬獎最佳男配角」，喺「美濤 · 領銜2009騰訊網星光大典」中憑住電影《金錢帝國》獲得港台年度電影男演員榮譽。2017年陳奕迅演出ViuTV嘅電視劇《短暫嘅婚姻》 Galen 一角，表演好有口碑，更加喺2018年入圍第23屆《亞洲電視大獎》最佳男主角。 

不過其實陳奕迅亦被香港、台灣、中國多個媒體稱為票房毒藥，《臥底巨星》首五日票房只收港幣$402,228，《戀人絮語》全台灣票房只有台幣2萬元。連容祖兒都曾經笑Eason係票房毒藥之冠「講票房毒藥，Eason認第二，我唔敢認第一。」

## 音樂作品
### 粵語唱片
*1996年《陳奕迅》
*1997年《與我常在》
*1998年《我的快樂時代》
*1998年《新生活》（新曲＋精選）
*1999年《天佑愛人》
*1999年《幸福》
*2000年《Nothing Really Matters》
*2000年《打得火熱》
*2001年《Shall We Dance? Shall We Talk!》
*2001年《The Easy Ride》
*2002年《The Line Up》
*2002年《For A Change & Hits》（新曲＋精選）
*2003年《Live for today》
*2005年《U87》
*2006年《Life Continues》（EP）
*2006年《What's Going On……？》
*2007年《Listen To Eason Chan》
*2008年《Solidays》（新曲＋精選）
*2009年《H3M》
*2009年《上五樓的快活》
*2010年《time flies》
*2010年《TASTE the ATMOSPHERE》
*2011年《Stranger Under My Skin》
*2012年《...3mm》
*2013年《The Key》
*2015年《準備中》
*2018年《L.O.V.E.》
*2023年《CHIN UP!》

### 未收入專輯嘅單曲
*2011年 《外面的世界》（with 莫文蔚）（電影：東成西就2011）
*2012年 《藍色頻閃燈》
*2012年 《人人愛》
*2012年 《相信自己無限極》
*2013年 《青春無晦》（with 謝安琪）
*2013年 《浣溪沙》（with 馮翰銘）
*2013年 《穩穩的幸福》（電影：越來越好之村晚）
*2014年 《鬥戰神》
*2015年 《何必呢》（電影：華麗上班族）
*2015年 《交換愛情》（with 湯唯）（電影：華麗上班族）
*2015年 《暴風雨》（電影：暴瘋語）
*2016年 《陪你度過漫長歲月》（電影：陪安東尼度過漫長歲月）
*2017年 《讓我留在你身邊》（電影：擺渡人）
*2018年 《我們》（電影：後來的我們）
*2019年 《相信你的人》（電影：銀河補習班）
*2021年 《孤勇者》

### 雙語歌

## 演出作品

### 電視劇（[[ViuTV]]）
*2017年：短暫的婚姻 飾 Galen

## 立場
### 支持被指新疆維吾爾人強迫勞動嘅棉花產品
喺新疆，政府針對維吾爾族等少數族裔嘅行為喺2020年開始引起咗唔少國際社會關注，甚至有部分觀點認為中國係對新疆進行緊種族滅絕行為，其中有啲棉花工場被指控強迫少數族裔勞動生產。去到2021年3月，一批國際包括Adidas在內嘅時裝品牌就表明因為強迫勞動嘅問題，唔會再用新疆棉花生產佢哋嘅產品。事件引起中國央視、人民日報、新華社等中國官方媒體發起抵制，而陳奕迅嘅經理人公司，亦發表聲明話同Adidas終止一直以來合作關係，話要「堅決抵制污名化中國」。

## 參考

## 出面網頁

* easonchan.net
* 
* 
* 
* 
* 
* 
* 
* 
* 
* 
* 
* 
*
版權侵害

**版權侵害**，又叫**盜版**，係指喺未經版權持有人同意下，複製、再分發作品、出版物嘅行為。喺好多國家同地區，呢種行為被定義為侵犯知識產權嘅違法行為，甚至係犯罪行為，會受到所在國家嘅法律制裁。盜版出版物通常包括盜版書籍、盜版軟件同盜版音像作品。

喺香港，冇正式授權下所製造嘅產品，俗稱「老翻」。

盜版出版物由於逃避咗所在國應繳嘅版税，通常亦冇需要研發產品，所以價格往往平過合法嘅出版物，往往受到啲發展中國家嘅民眾歡迎。有一種意見認為，盜版實際咁為發展中國家人民提供咗一種比較廉價嘅學習、應用發達國家文化技術嘅唔正當捷徑。盜版喺一定程度上降低咗發達國家對發展中國家打住知識產權嘅名頭嘅剝削，但同時亦傷害咗發展中國家本土企業同創作人嘅得益，削弱咗佢哋嘅產品競爭力。

## 盜版強國
列出有代表性嚴重侵權問題嘅國家，當中有啲國家嘅侵權率高達70%。

* 中華人民共和國
* 俄羅斯聯邦
*前蘇聯
* 朝鮮民主主義人民共和國

## 主要成因
* 盜版價格較平，甚至想唔使錢就得到產權。
* 缺乏文明教育，道德水平落後，無視私有制同個人化知識產權地位。

## 參考

## 出面網頁
*顽症盗版：对创造、文化和持续发展的影响，版权公报2005年第3期，中华人民共和国版权局网站
ISO 3166-1

國際標準化組織嘅**ISO 3166-1**國際標準係ISO 3166嘅第一部分，有ISO標準國家代碼。1974年首次出版。每個國際普遍公認嘅國家或者地區都有三種代碼，分別係兩字母代碼、三字母代碼、同埋 聯合國統計局所建立嘅三位數字代碼。代碼分為正式代碼、保留代碼、私用代碼。

## 正式代碼表

分配嘅代碼必須喺聯合國《國家名稱用語公報》( )或者聯合國統計局統計用國家地區代碼之中，列入條件為以下三個嘅其中一個：
* 聯合國會員國
* 聯合國任何特別機構會員
* 參加《國際法院規約》

目前有 249 個國際公認嘅國家同地區列喺 ISO 3166-1 中。

以下採用二位字母排序

## 保留代碼
保留代碼唔係正式代碼，但因特殊原因而保留畀有啲國家和地區。保留原因有過渡保留、限期不定保留、例外保留。保留代碼有二位字母代碼同三位字母代碼，但係冇數字代碼。

### 過渡保留代碼
ISO 3166-1 正式代碼停用時，就成為過渡保留代碼，至少保留5年。ISO 3166-3 收錄過時嘅 ISO 3166-1 二位字母代碼。

以下是過渡保留二位字母代碼：
* BU - 緬甸（英文同法文名變咗，所以代碼改成MM，但中文名稱冇變。）
* NT - 中立區，1983年響沙地阿拉伯同伊拉克之間一塊地。
* SF - 芬蘭（代碼改成FI）
* SU - 蘇聯（好多繼承代碼，但仍用喺國際域名縮寫）
* TP - 東帝汶（英文同法文名變咗，所以代碼改成TL，但中文名冇變。）
* YU - 南斯拉夫（已改名為塞爾維亞，代碼改成CS）
* ZR - 扎伊爾（已改名為剛果民主共和國，代碼改成CD）

以下是過渡保留三位字母代碼：
* BUR - 緬甸（英文同法文名變咗，所以代碼改成MMR，但中文名冇變。）
* BYS - 白俄羅斯（英文名變咗，所以代碼改成BLR，但中文名冇變。）
* CSK - 捷克斯洛伐克家下係捷克共和國同斯洛伐克
* NTZ - 沙地伊拉克中立區
* ZAR - 扎伊爾

### 限期不定保留代碼
限期不定保留代碼係1949年同1968年聯合國道路交通會議車輛國籍代號，但因為呢啲代碼同ISO 3166代碼唔同，所以限期不定保留但唔可以響ISO 3166用嘅代碼。國際標準化組織希望ISO代碼能逐漸取代這些限期不定保留代碼。

以下是限期不定保留二位字母代碼：
* DY - 貝南 1
* EW - 愛沙尼亞 1
* FL - 列支敦士登 2
* JA - 牙買加 3
* LF - 利比亞費贊 (Fezzan) 2
* LT - 利比亞 2（注意LT已再分過畀立陶宛。）
* ME - 西撒哈拉 2
* PI - 菲律賓 3
* RA - 阿根廷 3
* RB - 玻利維亞 2,5
* RB - 波札那 3,5
* RC - 中國（中華民國響1949年簽約嘅代碼） 3
* RH - 海地 1
* RI - 印度尼西亞 3
* RL - 黎巴嫩 3
* RM - 馬達加斯加 3
* RN - 尼日爾 4
* RP - 菲律賓 4
* RU - 布隆迪 2（注意RU已再分過畀俄羅斯聯邦。）
* WG - 格林納達 1
* WL - 聖盧西亞 1
* WV - 聖文森特和格林納丁斯 / 聖文森 1
* YV - 委內瑞拉 1

註釋：

# 依據1949年、1968年或兩者都有道路交通會議呈報畀聯合國秘書長嘅代碼。
# 道路交通使用嘅代碼，但冇跟1949年呈報畀聯合國秘書長。
# 依據1949年道路交通會議嘅代碼。
# 依據1968年道路交通會議嘅代碼。
# 此代碼用來表示玻利維亞同波札那兩國。

以下是限期不定保留三位字母代碼，經已依據1949年、1968年或兩者都有嘅道路交通會議呈報畀聯合國秘書長：
* ADN - 阿丁
* BDS - 巴巴多斯
* BRU - 文萊
* CDN - 加拿大
* EAK - 肯尼亚
* EAT - 坦噶尼喀 / 坦干伊喀
* EAU - 烏干達
* EAZ - 桑給巴爾 / 占吉巴
* GBA - 奧爾德尼島 / 奧德尼島
* GBG - 格恩西島
* GBJ - 澤西島
* GBM - 馬恩島
* GBZ - 直布羅陀
* GCA - 危地馬拉
* HKJ - 約旦
* MAL - 馬來西亞
* RCA - 中非共和國
* RCB - 剛果人民共和國
* RCH - 智利
* RMM - 馬里
* RNR - 贊比亞
* ROK - 大韓民國
* ROU - 烏拉圭
* RSR - 南羅德西亞
* RSM - 聖馬力諾
* SLO - 斯洛文尼亞
* SME - 蘇里南
* TMN - 土庫曼斯坦
* WAG - 岡比亞
* WAL - 塞拉利昂
* ZRE - 扎伊爾

### 例外保留代碼
例外保留代碼係因為特殊原因而保留響特殊領域使用嘅非正式代碼。

以下係例外保留二位字母代碼：
* AC - 亞森松島 - 為萬國郵政聯盟保留，亦用於國際域名縮寫
* CP - 克利珀頓島 - 為國際電信聯盟保留
* DG - 迪戈加西亞 - 為國際電信聯盟保留
* EA - 休達同美利拉 - 為世界海關組織/世界關務組織保留以表示歐洲聯盟關務領域之外地區
* EU - 歐洲聯盟 - 用於需要給歐洲聯盟編碼嘅時候
* FX - 法國嘅本土部分 - 為法國要求而保留
* IC - 加那利群島 - 為世界關務組織保留以表示歐洲聯盟關務領域之外地區
* TA - 垂斯坦昆哈群島 - 為萬國郵政聯盟保留
* UK - 英國 - 為英國保留以免其他國家使用代碼UK，亦用於國際域名縮寫

以下係例外保留三位字母代碼：
* ASC - 亞森松島 - 為萬國郵政聯盟保留，亦用於國際電信聯盟
* CPT - 克利珀頓島 - 為國際電信聯盟保留
* DGA - 迪戈加西亞 - 為國際電信聯盟保留
* FXX - 法國本土部分 - 為法國要求而保留
* TAA - 垂斯坦昆哈群島 - 為萬國郵政聯盟保留

## ISO 3166-1私用代碼
私用代碼或使用者指定代碼是AA, QM至QZ, XA至XZ和ZZ的二位字母代碼，AAA至AAZ, QMA至QZZ, XAA至XZZ和ZZA至ZZZ的三位字母代碼，和900至999的三位數字代碼。ISO 3166-1使用者可以自由將私用代碼編給任何國家或地區，例如：
* 聯合國地方代碼(UN/LOCODE)的國家代碼有用XZ表示國際水域設施(Installations in International Waters) http://www.unece.org/cefact/locode/service/main.htm。
* 中華民國財政部關稅總局為統計需要，編有四種使用者指定代碼http://www.dgoc.gov.tw/okch/ch1~12.htm http://www.dgoc.gov.tw/okcha/CH26a.htm：
** XA - 琉球（指中華民國從未承認屬於日本嘅琉球群島）
** XB - 納維斯
** XC - 大溪地
** ZZ - 其他國家

## 參考資料

## 出面網頁
* ISO 3166維護機構（英文）（法文）
* 聯合國統計局統計用國家地區代碼 （英文）
* ISO 3166和ISO 4217綜合代碼表 繁體中文 简体中文 英文 法文
攝氏零度

**攝氏零度**係攝氏溫標上嘅0度，符號****，即係響渠響到攝氏-1度同埋+1度之間，係水嘅凝固點（又叫做：冰點）。相對於華氏溫標上嘅32度同埋開氏溫標上嘅273.15度。
范俊業

**范俊業**（Fan Chun Yip，）係香港嘅足球員，位置係守門員，係2003-04年度嘅香港足球先生。喺2005年東亞足球錦標賽預賽當中，佢嘅超卓表現得到公眾嘅認同，盃賽後佢亦都被大會評選為嗰項賽事嘅最佳守門員，獲得東亞足球錦標賽預賽最佳守門員獎。喺2007年嘅東亞足球錦標賽預賽中，佢再次向球迷表現佢嘅過人實力，再次被大會揀為嗰項賽事嘅最佳守門員，連續兩次得到呢項個人殊榮。

## 屋企
范俊業個仔范麒智係演員同模特兒。

## 出面網頁
* 
* SouthChinaFC.com 南華足球隊 甲組球員
* SouthChinaFC.com 南華足球隊 守門員訓練員
* 范俊業 - HKFA
*
香港足球代表隊

**香港足球代表隊**，係香港最高層級嘅足球代表隊，由香港足球總會負責。代表香港參加國際賽，包括FIFA世界盃、亞足協亞洲盃。

香港足球總會喺1914年成立，1954年加入國際足協同亞洲足協，係亞洲足協嘅創會成員之一，亦都協助亞洲足協喺1956年舉辦第一屆亞足協亞洲盃。

香港至今仍未參加過世界盃決賽週，由1974年世界盃外圍賽第一次參加，直至2022年世界盃，連續十三次參加世界盃外圍賽，都入唔到決賽週。

香港足球代表隊歷嚟曾經參與過三次亞足協亞洲盃決賽週，其中1956年首屆賽事係以東道主身份出席，重攞到季軍，到目前重係最好成績；1964年第三屆亞洲盃香港取得殿軍成績；2022年，香港足球代表隊喺2023年亞足協亞洲盃外圍賽第三圈攞到兩勝一負嘅成績，相隔54年後，再次晉級亞足協亞洲盃決賽週。香港喺2009年東亞運動會足球決賽，打低日本贏到第一次國際性足球賽事冠軍。

而家香港隊嘅波衫贊助商係Nike。
## 波衫

香港傳統波衫上身係紅色，下身紅色或者白色短褲，紅色或者白色襪。傳統作客波衫係全身雪白，配少少黑色或紅色裝飾。
### 歷屆波衫
#### 贊助商

#### 贊助合約
2011年7月1號，Nike同香港足球總會合作，贊助香港足球代表隊所有組別球隊波衫。

#### 主場

#### 作客

## 近年國際A級賽事紀錄

### 2022年

### 2023年

### 2024年

## 世界盃成績

## 亞洲盃成績

## 陣容
### 而家陣容
以下20個球員係2015年亞洲盃外圍賽香港主場對越南嘅陣容。

|}

## 參考

## 睇埋
* 香港聯賽選手隊

## 出面網頁
* 
* 香港足球總會
* RSSSF檔案室
* 比賽結果
* GoalGoalGoal球迷大聯盟
* Hong Kong Football
亞洲足球協會

**亞洲足球協會**（簡稱**亞洲足協**；）係負責管理亞洲足球事務嘅體育組織，舉辦唔同嘅國家級同球會級賽事，包括協助國際足協舉行世界盃外圍賽同埋4年一度嘅亞足協亞洲盃。亞洲足協喺1954年5月8號成立，創會嘅成員包括阿富汗、緬甸、中華民國、香港、印度、印度尼西亞、日本、南韓、巴基斯坦、菲律賓、新加坡同越南，首任會長同秘書長分別係由香港人羅文錦同李惠堂擔任。

## 歷任會長
* 羅文錦（1954年）
* 郭贊（1954年–1956年）
* 雷瑞德（1956年–1957年）
* 陳南昌（1957年–1958年）
*  東姑阿都拉曼（1958-1977年）
* （代主席）卡民彼茲阿達巴依（1977-1978年）
*  丹斯裡罕莎阿卜沙瑪（1978-1994年）
*  阿莫莎（1994-2002年）

## 現有成員
### 東亞足球協會
*  中國
*  中華台北
*  關島
*  香港
*  日本
*  朝鮮
*  韓國
*  澳門
*  蒙古國

### 西亞足球協會
*  巴林
*  伊拉克
*  約旦
*  科威特
*  黎巴嫩
*  阿曼
*  巴勒斯坦
*  阿聯酋
*  卡塔爾
*  沙地阿拉伯
*  敘利亞
*  也門

### 中亞及南亞足球協會
*  阿富汗
*  孟加拉
*  不丹
*  印度
*  吉爾吉斯
*  馬爾代夫
*  尼泊爾
*  巴基斯坦
*  斯里蘭卡
*  塔吉克
*  土庫曼
*  烏茲別克
*  伊朗

### 東南亞足球協會

## 賽事
### 國家隊賽事
* 亞足協亞洲盃（AFC Asian Cup）
* 亞洲青年足球錦標賽（AFC U19 Championship）
* 亞洲17歲以下足球錦標賽（AFC U17 Championship）
* 亞洲女子足球錦標賽（AFC Women's Championship）
* 亞洲女子19歲以下足球錦標賽（AFC Women's U19 Championship）
* 亞洲女子17歲以下足球錦標賽（AFC Women's U17 Championship）
* 亞洲室內五人足球錦標賽(AFC Futsal Championship）
* 亞洲挑戰盃（AFC Challenge Cup）

### 球會賽事
* 亞洲冠軍盃精英聯賽（AFC Champions League Elite）
* 亞洲冠軍盃二級聯賽（AFC Champions League Two）
* 亞洲足協挑戰聯賽（AFC Challenge League）

## 晉級世界盃決賽周嘅成員
* 1930年 - 無參賽
* 1934年 - 無參賽
* 1938年 -  荷屬東印度群島（現印尼足球代表隊）
* 1950年 - 無參賽
* 1954年 - 
* 1958年 - 無參賽
* 1962年 - 無參賽
* 1966年 - 
* 1970年 - （現屬歐洲足協）
* 1974年 - 無參賽
* 1978年 - 
* 1982年 - 
* 1986年 - 、
* 1990年 - 、
* 1994年 - 、
* 1998年 - 、、、
* 2002年 - （主辦國）、（主辦國）、、
* 2006年 - 、、、
* 2010年 - 、、、
* 2014年 - 、、、
* 2018年 - 、、、、

## 連出去
* 官方網站
* 官方網站
* 亞洲聯賽冠軍盃網頁
* 亞洲女子足球歷史
* 亞洲盃足球賽
* 國際足球協會
英華書院

**英華書院**（，簡稱YWC，復辦前英文名叫）係一間香港直資男子中學，校舍喺九龍深水埗。

英華書院有悠久歷史。對華人嘅教育、傳教同出版事業、中西文化溝通有好大嘅貢獻，包括發行香港第一份華文報章《遐邇貫珍》，以及最先將《十三經》翻譯做英文出版等。

英華書院係香港最舊嘅中學。

## 歷史

英華書院嘅創辦人馬禮遜牧師（Rev. Robert Morrison, D.D.）係第一位來華傳教嘅傳教士，隸屬於倫敦傳道會（London Missionary Society）。1818年，馬禮遜指示米憐在馬六甲創辦英華書院，它的建校目的有二：一、是教導中國人學習英語和西方科技及培訓歐洲人通曉中國語文；二、是傳播基督教。由於鴉片戰爭的失敗，香港割讓給英國，當時的校長理雅各遂於1843年將校遷至香港，是香港最早三間西方學校的其中一所。

## 舊生
*許冠傑：香港流行曲唱作人
*胡國興：香港高等法院上訴法庭前副庭長、2017特首侯選人
*梁錦松：香港前財政司司長
*王宗堯：香港藝人

## 睇埋
* 英華女學校
* 英華小學

## 參考資料
孟加拉區

**孟加拉**（孟加拉話：**বঙ্গ**／**বাংলা/**）係印度歷史政區同埋而家南亞東北部嘅地理分區，因為嗰度主要居民係孟加拉人而得名。孟加拉主要指而家孟加拉國加埋印度西孟加拉邦一帶；另外，英屬印度時期呢一個地區嘅一啲孟加拉土邦而家歸咗入印度比哈爾邦、特里普拉邦同埋奧里薩邦，呢個地區主要居民係孟加拉人，講孟加拉話。人口嘅66%信伊斯蘭教，33%信奉印度教。

## 簡介
孟加拉地區係世界上人口密度最高嘅地區之一，人口密度每平方公里900人。孟加拉地區大部分係低海拔嘅恒河三角洲，恒河三角洲南部係「松達班」，嗰度有世界最大嘅紅樹林森林，又係孟加拉虎嘅屋企。

呢個地區嘅人口主要係以耕田為主嘅農業人口，架利吉打同達卡係人口過百萬嘅城市。

## 史籍記載
喺中文古典典籍裏便，**孟加拉**喺《後漢書》叫「磐啟國」；大宋《諸蕃志》裏便叫「鵬茄羅」，首都「茶那咭」；元朝《島夷志略》叫「朋加剌」；大明《瀛涯勝覽》叫「榜葛剌」。
利比亞

**利比亞國**（），簡稱**利比亞**，係非洲北部一國，位於地中海南岸，同埃及、蘇丹、乍得、尼日爾、阿爾及利亞、突尼西亞相鄰。除咗沿海地區同南部嘅山區外，利比亞大部分地方都係沙漠。

利比亞之地，因地中海岸之故，早年有腓利基人嘅殖民地。當中以迦太基最爲聞名，個城後尾畀羅馬共和國所滅，之後羅馬帝國亦喺利比亞之地起城，亦曾興盛一時。

利比亞戰略位置重要，重係石油輸出國，歐洲各國都往來貿易。中間因為利比亞政府，同恐怖份子有關，外交受西方各國排斥兼聯合國制裁。自2003年起，利比亞積極同歐美各國改善關係，亦都達成咗好多重大協議，目前聯合國已解除制裁利比亞。喺二零一一年，反卡達菲獨裁嘅反政府軍民，示威攻佔首都的黎波里，卡達菲落荒而逃，同年被殺；反對者政府，即係利比亞全國過渡委員會，取代卡達菲政府，聯合國承認佢代表利比亞。

## 參考

## 出面網頁

* 
* 
* 
* 
* 
* 
*
公升

**公升**（），通常簡稱做**升**，係容量嘅計算單位，原則上符號係 **[[l]]**，實際上係 L。公升本身並唔係國際單位制（SI）單位，而係米制單位，不過接受同 SI 合併使用。

升嘅法文原文並唔係人名，所以原則上符號係細楷 l，但係因為細楷 l 太容易同大楷 I 混淆，所以通常一係寫潦草（**ℓ**），一係就唔係人名都夾硬寫大楷（L）。由於潦草印刷唔方便，而今大楷正體 L 比較常見。

## 單位嘅換算
*1 公升 = 1000 立方公分 = 1 立方公寸 = 0.001 立方公尺

## 升嘅倍數

## 升同其他單位嘅換算
* 英制
** 1 加侖 = 4.54609 公升（準確值）
** 1 公升 ≈ 0.219969 加侖

* 美制
** 1 液體加侖 = 3.785411784 公升（準確值）
** 1 公升 ≈ 0.264172 液體加侖
** 1 乾貨加侖 = 4.40488377086 公升（準確值）
** 1 公升 ≈ 0.227021 乾貨加侖

## 參考資料
奧運 (搞清楚)

**奧運**即係奧林匹克運動會，亦可以係：

* 奧運站，香港地鐵站
* 奧運 (選區)，香港油尖旺區議會選區
奧林匹克運動會

**奧林匹克運動會**（，，，簡稱**奧運會**或者**奧運**）係國際奧林匹克委員會主辦，包含多種體育運動項目嘅國際性運動會，每四年舉行一次。奧林匹克運動會最早係起源喺古希臘，因舉辦地係喺奧林匹亞而叫做呢個名。

19世紀末，法國嘅顧拜旦男爵創立咗真正意義上嘅現代奧林匹克運動會。由1896年開始，奧林匹克運動會每四年就會搞一次（曾經喺兩次世界大戰中途中斷過三次，分別係1916年、1940年同1944年，同埋2020年因為武肺全球疫情搞到褪遲一年），會期唔會超過16日。

由於1924年開始設立咗冬季奧林匹克運動會，因此奧林匹克運動會亦叫做「夏季奧林匹克運動會」。奧林匹克運動會而家已成為和平同友誼嘅象徵。

1960年開始，夏季奧林匹克運動會之後會跟手搞埋傷殘奧林匹克運動會，1976年開始搞埋冬季版

。

## 出面網頁
*
嘉靖

**嘉靖**（公元1522年 - 1566年）係明世宗嘅年號，明朝用咗嘉靖呢個年號一共45年，係明朝時間上用得第二長嘅年號。

## 大事記
*嘉靖年間曾經多次爆發農民嘅暴亂。
*嘉靖年嘅后期朝廷內部發生黨爭。
*雖然喺嘉靖年間，明朝政府實行海禁，但喺中國嘅南部仍然有好多海民入海。佢哋嘅船隻都係私造嘅大船，而且備有武器護航。
*嘉靖二年五月——明朝實行海禁。
*嘉靖六年——莫朝喺越南建立。
*嘉靖二十一年十月廿一——壬寅宮變。
*嘉靖二十三年——戚繼光世襲登州衛指揮僉事職。
*嘉靖二十五年——索南嘉措被明世宗認定為三世達賴喇嘛。
*嘉靖二十八年——唐荊川編纂《武論》。
*嘉靖二十八年——《西麓堂琴統》出版。
*嘉靖二十八年——海瑞考中舉人。
*嘉靖三十四年——嘉靖大地震。
*嘉靖三十六年——海瑞任浙江淳安縣知縣。
*嘉靖四十年——太湖大水。
*嘉靖四十三年——海瑞任戶部雲南司主事。
*嘉靖四十五年二月——海瑞進《直言天下第一事疏》。

## 出生
*嘉靖六年11月23日——李贄，思想家
*嘉靖十二年5月3日——程大衛，數學家

## 逝世
*嘉靖十二年——王寵，書法家
占摩理臣

**占摩理臣**（，）係美國一位歌手、音樂創作人、詩人、作家兼電影導演。佢係樂隊The Doors嘅主音兼靈魂人物，對搖滾樂有深遠影響力。除咗音樂，佢出過幾本詩集，同拍過一啲電影。

出名性格離經叛道，1965年組成The Doors樂隊，走迷幻路線，對於佢嚟講，演唱會等於一個宗教儀式，佢將音樂同戲劇溝埋一齊，開創咗一種新嘅演唱會形式。

The Doors樂隊其中一隻用咗做電影《現代啟示錄》叫 The End 嘅歌最具爭議，歌詞內容講到要殺死老豆，又同阿媽做愛（""）。呢種咁激嘅內容喺嗰陣時畀成個社會好震撼，而呢種激進同咆哮式‎嘅搖滾樂風格亦對後來搖滾樂有好大影響。

1971年7月3號因為吸毒過量死咗喺浴缸入面。

## 生平
### 放逐巴黎
後期嘅因為一日到黑隊啤兼一日煲三包煙，搞到又肥又唔靚仔，喺1971年完成 The Doors 最後一隻碟之後，佢就去咗巴黎。

不過呢個時期亦畀人認為係佢創作嘅高峰，幾首公認出色嘅歌都係喺呢個時期創作，例如  同 就大受好評。

### 死
1971年7月3號因為吸毒過量死咗喺浴缸入面。

不過嘅死好迷離，單係死因都好多種講法同陰謀論，甚至有人認為佢根本未死。喺佢在生嗰陣，就已經成日有話佢死咗嘅搖言，唔係話車禍，就話旅館露台跌落街，甚至馬上風都有人話過，幾乎個個禮拜都有呢啲傳言。

所以當1971年傳出佢死訊，好多人都當係流料，再加上佢死嗰日係7月3號（星期六），但喺佢死咗之後六日先向傳媒公佈，而公佈嗰陣，佢已經葬咗兩日。好多人都無見過佢屍體，所以傳出佢根本無死，連死亡証都有人懷疑係假。

又由於佢死咗之後無驗屍，所以佢死因又係好多講法，最多人認為係吸海洛英過度而死，根據後期一啲醫生講，吸食大量海洛英再送酒飲，會導致中樞神經同呼吸系統停滯，即時死亡率非常高。不過吸食大量海洛英一定要用注射方法，而注射係一生最抗拒，佢通常係用鼻索，呢個方法點吸都唔會吸到死，所以好多人懷疑佢吸海洛英過度而死呢個講法，但呢個講法係最多人認同嘅講法。

除咗海洛英，吸可卡因過度亦係另一個講法，喺佢生前就已經吸可卡因吸上癮，但可卡因其實算係比較溫和嘅藥物，就算好大量吸都唔會突然咁死法。除咗海洛英同可卡因，另一個講法係飲酒過量。

亦有另一個講法話佢係畀人殺死，有人將佢對眼挖咗出嚟，話咁樣係解放佢靈魂。又有一個講法話佢係畀一個喺紐約嘅情婦用魔法殺死。

重有一種陰謀論認為佢係政治暗殺，目的係為咗打壓新左派反文化同嬉皮士。

最後一種講法就係話佢跟本無死，佢覺得明星呢個身份畀佢太大壓力所以利用呢個方法消失，再加上喺1967年佢哋重未好紅嗰陣，佢曾經講笑咁講過話想做一段假死新聞，然後走去非洲，改名 ，不過一直無出現過。

死咗之後安葬喺巴黎拉榭思神父公墓（Père Lachaise），每年都有成千上萬樂迷去佢個墓前追思，慢慢重變埋巴黎熱門觀光景點，葬喺無咁遠嘅鋼琴詩人蕭邦都無咁勁。

不過樂迷嘅熱情都造成麻煩，喺佢個墓同周圍其他人嘅墓碑都畀人畫花晒，而且每年佢死忌啲樂迷都走到去搞到個公墓好似開音樂會咁，管理拉榭思神父公墓嘅人同佢個墓周圍其他人嘅墓嘅家人已經對呢啲嘢好唔滿意。1990年荷里活導演奧利華史東拍咗一部講The Door樂隊嘅傳記電影《火樂焚城》（），上畫之後又再興起一般 The Door 音樂熱潮，突然間又好咗好多以前未聽過 The Door 嘅樂迷。套戲上咗第二年1991年7月3號逝世20週年，成千上萬樂迷走到去拉榭思神父公墓朝聖，重搞到騷動。

不過嘅墓位由於係租而唔係買，終於喺2001年，三十年租約期滿，拉榭思神父公墓連埋佢個墓周圍其他墓主都上法庭要佢搬走，最後喺2001年7月6號正式收到通知，終於要搬走。

## 影響

## 著書
* *The Lords and The New Creatures* (1969). 1985 edition: ISBN 0-7119-0552-5
* *An American Prayer* (1970) privately printed by Western Lithographers. (Unauthorized edition also published in 1983, Zeppelin Publishing Company, ISBN 0-915628-46-5.  The authenticity of the unauthorized edition has been disputed.)
* *Wilderness The Lost Writings Of Jim Morrison* (1988). 1990 edition: ISBN 0-14-011910-8
* *The American Night: The Writings of Jim Morrison* (1990). 1991 edition: ISBN 0-670-83772-5

## 電影
除咗音樂，後期佢亦有做導演，拍過一啲記錄片，不過佢拍嘅電影就無佢嘅音樂咁受落，多數評論都係負面。
* HWY: An American Pastoral：1969年拍嘅一部公路電影，被評為「好似未拍好咁」
* A Feast of Friends：《友人的盛宴》1970年拍嘅一部記錄片，畀《綜藝》雜誌()評為浪費時間。

## 參考

## 拎

* Jim Morrison, 1943.12.8~1971.7.3

類:美國男歌手
類:美國搖滾歌手
科索沃

或**科索沃**（ 或 ； 或 ），係響歐洲巴爾幹半島嘅一個國家（有爭議地區），原本係南斯拉夫塞爾維亞共和國嘅其中一個自治省。佢北面係塞爾維亞，南面係阿爾巴尼亞同北馬其頓，東面係保加利亞，西面係黑山。人口族群中有90%以上係阿爾巴尼亞人，分布科索沃大部分地區，而其他少數民族主要係塞族同黑山人，並主要分布於北科索沃地區。

科索沃嘅主權地位向來都係一個好受國際社會所關注嘅問題，其中當地大部分嘅阿族人一直爭取同要求科索沃獨立，但塞族人則視科索沃為塞爾維亞自古以嚟嘅固有領土，唔畀阿族人搞獨立運動。終於喺2008年2月17號，時任科索沃總理哈辛·塔奇響科索沃首都普里什蒂納國會單方面宣佈脫離塞爾維亞共和國獨立。直到依家，已經有至少119個聯合國國家承認科索沃係個獨立國家，啫係超過一半嘅聯合國會員國都承認。

## 簡史
中世紀科索沃曾經係塞爾維亞王國嘅政治中心，之後俾鄂圖曼帝國佔領咗成五百年，阿族人就喺呢個時候搬咗入去，喺1912年科索沃併入塞爾維亞版圖成為第一南斯拉夫公國嘅一部分。

二次大戰之後，科索沃同塞爾維亞併咗入南斯拉夫社會主義聯邦共和國，而且有自己自治權，一路到1989年塞爾維亞取消科索沃自治權地位，啲阿族人就好唔滿意，其實佢哋一直都要求科索沃獨立，但係塞爾維亞仍然決定取消科索沃自治權地位，就激化咗科索沃嘅民族矛盾。到1992年南斯拉夫社會主義聯邦共和國解體，啲阿族人乘機宣佈成立科索沃共和國，不過起初國際社會唔承認，而科索沃局勢一度搞到立立亂。

### 科索沃戰爭

1999年3月24號，由美國話事嘅北約以「消除人道災難」為理由，開展咗「科索沃戰爭」。呢場仗以人權同埋民族問題為理由。巴爾幹半島係俄羅斯南進戰略嘅主要基地，俄南兩國係歷史盟友。輿論普遍認為，通過科索沃戰爭，美國加強咗對歐洲安全嘅主導權，減少俄羅斯嘅戰略空間同影響力。美國嘅根本戰略目標係建立一種以美國為政治仲裁者嘅穩定嘅（歐亞）大陸均勢，唔畀可以統治歐亞大陸從而又可以挑戰美國嘅挑戰者出現。呢單嘢之後，科索沃喺6月中開始由聯合國托管。

### 獨立
喺2008年2月17號科索沃議會舉行特別會議，通過咗一項獨立宣言，宣佈科索沃已經脫離塞爾維亞共和國，係一個獨立主權國家，定國名做**科索沃共和國**。俄羅斯同塞爾維亞嘅政府都反對科索沃獨立，但係聯合國安理會1244號決議壓倒性咁成功通過，保護科索沃入面嘅難民同流離失所嘅人。截至2020年9月5號，已經有119個聯合國國家承認科索沃係獨立國家。

## 參考

## 出面網頁

* 
* 
* 
* 
* 
*
專制主義

**專制**（），又叫**專制主義**、**獨裁主義**，係指由一個人，或一個家族，或一個政黨，享有絕對權力嘅政治制度，有呢種制度嘅政治實體一般叫**獨裁政權**或者**獨裁政府**，獨裁政府嘅阿頭叫｢獨裁者｣。21世紀仍然實行獨裁統治嘅國家有中國、北韓、俄羅斯、白俄羅斯、伊朗、緬甸等。

## 專制同劣政關係

因於體制中，最終權力失衡，令權力核心一方獨大，政策同利益多數流向對專制者有利一方，因此暴政會出現，德政會消失：白色恐怖、社會盜版同犯罪、政黨貪污同腐敗、軍隊淫亂出軍中妖姬，各種都係改朝換代、獨立運動必要先天條件。

## 21世紀獨裁國家列表

## 睇埋
*獨裁者
*中國皇帝
*一黨專政
*黑金政治
*邪惡軸心
*大佬文化
*龍頭棍

## 攷
一黨專政

**一黨專政**，又叫**一黨執政**或者**一黨獨裁**，係指國家嘅政權由一個政黨控制晒，唔容許反對黨干預國家政策，只容許反對黨做政治花樽。

簡單講又叫做冇民主。不過有種叫黨內民主，係各派權力鬥爭之後內定咗話事人，就喺執政黨大會進行投票儀式咁樣由黨員選出嚟。

而家一黨專政，重有好多國家都係咁，比如：
*中華人民共和國 - 中國共產黨
*北韓 - 金日成家族控制嘅朝鮮勞動黨
*越南 - 越南共產黨
*老撾 - 老撾人民革命黨
*古巴 - 古巴共產黨
*厄立特里亞

## 歷史
* 蔣介石時代中國國民黨都係行一黨制
*1940年至45年大日本帝國曾經有一個黨係一黨專政過，就係由近衛文麿成立嘅大政翼贊黨

## 專政特徵

### 好處

* 三權合作，話會對社會建設更好
* 避免民眾暴政

### 壞處
*九成會畀軍人干政，「槍杆子裏出政權」
*政教合一，教主話事
*民主政治退化，大家都覺得「民主唔係好嘢」
*大家相信要循序漸進，全面民主唔使急
*選舉機器遊戲規則由當權者決定。邊個冇資格選、點選法、選邊個，由上頭話事。有時甚至可以小圈子出術，次次「合法」做票
*冇新聞自由、言論自由
*冇得提出相反意見、冇司法覆核、政府決定拿拿聲都得、慢慢硏究研究論證又得。

## 睇埋
* 帝制
* 中央集權
* 黨外民主
* 獨裁主義
* 政黨輪替
獨裁者

**獨裁者**係有絕對權力嘅政治領袖，對一個國奉行獨裁專政統治。獨裁者為咗鞏固自己嘅執政地位，往往都會進行政治迫害，打壓民主同反對聲音。獨裁者普遍會長期掌權，甚至會終身執政。21世紀出名嘅獨裁者包括中國嘅習近平、北韓嘅金正日同金正恩、俄羅斯嘅普京、白俄羅斯嘅盧卡申科、伊朗嘅哈梅內伊、緬甸嘅敏昂萊等。

## 21世紀著名獨裁者

File:Xi Jinping meets Keir Starmer Jan 2026.jpg|中共中央總書記 習近平
File:Kim Jong-un and Vladimir Putin (2023-09-13) 12 (cropped).jpg|朝鮮勞動黨總書記 金正恩
File:Владимир_Путин_(2025-05-22)_cropped.jpg|俄羅斯總統 普京
File:Александр_Лукашенко_-_08_(14-03-2025).jpg|白俄羅斯總統 盧卡申科
File:Ali_Khamenei_Nowruz_message_official_portrait_1397_02.jpg|伊朗最高領袖 哈梅內伊
File:Min Aung Hlaing at the Kremlin on March 4, 2025 (cropped).jpg|緬甸國防軍總司令 敏昂萊


## 攷
界限街

**界限街**係香港九龍半島一條重要街道，由深水埗西面通州街開始向東行，經太子、九龍塘一帶，最後到九龍城南面，連接太子道東。

呢條路係舊九龍同新九龍嘅分界，亦係1860至1898年中國同英國殖民地嘅分界。
浸信會

**浸信會**又叫**浸禮會**，係基督新教一個主要宗派，主張教徒大個咗之後至去洗禮，重要受洗者成個身浸落水度（浸禮）。
北歐

**北歐**即係歐洲北部，包括呢幾個政治實體：

* 挪威
* 瑞典
* 丹麥
* 芬蘭
* 拉脫維亞
* 愛沙尼亞
* 立陶宛
* 冰島
* 法羅群島（丹麥海外自治領地）
* 格陵蘭（丹麥海外自治領地）

## 睇埋
* 北歐五國
薄扶林道

**薄扶林道**（薄讀博；英文名：**Pok Fu Lam Road** 或者 **Pokfulam Road** 都有人寫；舊有**Pok-fú-lam Road**）係響香港島半山區一條道路，全長3.6公里。係香港島北岸去到香港仔一條主要嘅路。查實未開埠經已有條路，可能就傳說嘅裙帶路，後尾香港政府鋪好佢，一直用到家下。

## 名
薄扶林可能出自土話，早年隨意借字，所以時有不同。連帶薄扶林道都唔同寫法。如一八八一年二月初四日，憲報第六十三號寫爲**蒲胡林道**。

## 沿路建築物

* 薄扶林消防局
* 余振強紀念第二中學
* 薄扶林花園
* 置富花園
* 薄扶林村
* 中華廚藝學院
* 薄扶林技能訓練中心
* 奶牛棚
* 薄扶林水塘
* 薄扶林郊野公園
* 薄扶林公眾騎術學校
* Jessville
* 心光學校
* 瑪麗醫院
* 香港華人基督教聯會薄扶林道墳場

* 薄扶林道遊樂場
* 蒲飛路巴士總站
* 前西區抽水站及濾水廠 
* 寶翠園
* 香港大學
** 香港大學大學堂
** 何東夫人紀念堂
** 利瑪竇宿舍
* 聖安多尼堂 (香港)
* 聖士提反堂中學
* 聖保羅書院
* 西區牙科診所
* 李陞小學
* 西營盤郵政局
* 西區裁判法院

* 叁去壹茶樓
* 伯大尼修院
* 心光恩望學校
* 明愛凌月仙幼稚園
* 靖林
* 西營盤郵政局兒童遊樂場
沈殿霞

**沈殿霞**（，）係香港女演員，曾參與拍攝嘅電視節目同電影超過一百部，亦做過歌手同主持。沈殿霞好肥，所以有**肥肥**同**肥姐**呢個稱號。因為做節目成日大笑，亦俾人叫做**開心果**。

## 生平
*祖籍浙江寧波，喺上海出世。
*1958年移居香港，兩年後獲邵氏電影招做童星，以一樹桃花千朵紅成名。
*1967年做歡樂今宵主持。
*1970年同汪明荃、王愛明、張德蘭組成四朵金花，紅盡一時。
*1972年同香港歌手羅文組成情侶合唱團。
*1985年同香港歌影視藝人鄭少秋結婚，兩年後生咗一個女鄭欣宜。
*1987年同董驃拍富貴逼人。
*1988年同鄭少秋離婚。
*1990年同李香琴因為亞洲電視主席林百欣重酬，轉過亞洲電視做。
*1994年加入華僑娛樂電視廣播公司。
*1995年轉返無綫電視。
*2001年－2005年拍攝新加坡第5台英文電視劇集《Living With Lydia》《肥姐駕到》/《肥肥一家親》。
*2002年入院嗱出36粒膽石。
*2006年昏迷咗50日。
*2007年曾經喺屋企昏迷。
*2008年2月19號朝早8點38分因腎衰竭喺瑪麗醫院與世長辭。

## 文化影響
張學友有首歌《月巴女且》係紀念沈殿霞（肥姐），收録喺Private Corner。

## 註

## 參考
曾兆榮

**曾兆榮**（）係香港嘅足球員，打後衛，而家踢緊香港乙組足球聯賽球會東方足球隊。

## 拎
* 曾兆榮
利偉倫

**利偉倫**（）係香港嘅足球員，打後衛，2013年退役。

## 拎
* 
* 
* 
* 
* 
* 
* 
* 
* 
* 

類:飛馬球員
比利·何利第

**比利·何利第**（，），外號 ****（**婦女節**，亦有人譯做**淑女黛小姐**），係美國一個爵士樂歌手，喺爵士樂界一個好有盛名嘅爵士樂歌后。佢有個標誌就係佢成日帶朵花喺頭髮度。

## 生平
比利·何利第1915年4月7號喺美國馬利蘭州巴爾的摩出世，佢老竇 Clarence Holiday 係一個結他手，喺十幾歲嗰陣唔小心搞大咗人個肚而生咗比利·何利第，比利·何利第一直由佢亞媽湊大，同佢老竇關係唔係咁好。

比利·何利第11歲嗰年曾經畀人強姦，15歲嗰年開始賣淫，直到18歲開始喺一間酒店仔駐唱，結束咗佢賣淫生涯。就係喺駐唱期間識咗佢音樂上嘅好拍檔 ，喺Benny穿針引線之下，喺唱片公司錄咗幾隻歌，就咁開始咗佢音樂事業。

1939年佢翻唱《Strange Fruit》（奇異果實），係一首關於反對種族歧視嘅歌，係講美國南部私刑嘅情況，結果引嚟好多白人知識份子同自由主義者支持，個個做晒佢歌迷。

不過喺佢嗰個年代，黑人喺美國都係受種族歧視，比利·何利第係一個黑人女性，雖然佢嘅才藝受到認同，但好多地方都因為佢係黑人而唔畀佢表演，遇到呢啲情況，就搵到個叫Helen Forrest嘅白人女藝人，用同比利·何利第一式一樣嘅風格代替佢表演，重好受歡迎。

喺嗰個年代，爵士樂壇亦好興吸毒，比利·何利第嘅感情生活亦過得唔太好，佢成日都畀男友毆打，於是佢開始吸毒同飲酒，最後喺佢44歲嗰年因為心臟問題而過身。

## 拎

* JAZZ DIVA 爵士女伶‧絕世名盤 - 比莉哈樂黛 Billie Holiday
張景驊

**張景驊**（**Cheung King Wah**，）係香港嘅足球員，司職守門員，而家係香港甲組足球聯賽球會橫濱FC香港教練。

## 拎
* 晨曦體育會 - 晨曦體育會 - 青訓教練團
* 晨曦體育會 - 晨曦體育會 - 2012/2013 年度球員
* 晨曦體育會 - 晨曦體育會 - 2011/2012 年度球員
* 張景驊
* 球會/球員 | 橫濱FC(香港)

類:福建體育會球員
類:香雪製藥球員
類:公民球員
高尼路

**高尼路**（Cristiano Preigchadt Cordeiro；）係香港嘅足球員，打後衛，原本係巴西人，後尾歸化入香港。效力過香港甲組足球聯賽球會南華同埋晨曦，家下已經退休。
賴啟卓

**賴啟卓**（，綽號「大卓」）係香港嘅足球員，打中場或者後衛，家下效力東方足球隊。

## 拎
* 賴啟卓，香港足球總會
鍾健希

**鍾健希**係香港足球員，司職後衛，而家踢緊香港甲組足球聯賽球會康宏晨曦。

## 出面網頁
劉志強 (足球員)

**劉志強**係香港嘅足球員，打後衛同中場，而家踢緊元朗足球會。

## 出面網頁
* HKFA
朱兆基

**朱兆基**（）係香港足球教練同足球員，司職中場，2026年3月8號即時離任香港超級聯賽球會理文足球會主教練一職。

## 出面網頁
* 朱兆基-理文足球會官方網頁
* HKFA
* 香港足球明星簡介(六) 朱兆基，香港足球總會
比沙

**比沙**（**Mauricio Pizzi**）係巴西嘅足球員，打中場，而家踢緊香港甲組足球聯賽球會康宏晨曦。
羅渣 (足球員)

**羅渣**係喀麥隆嘅足球員，打前鋒，而家踢緊香港甲組足球聯賽球會康宏晨曦。
魏釗

**魏釗**（）係香港嘅足球員，係守門員，而家踢緊香港甲組足球聯賽球隊屯門足球隊。

## 出面網頁
*
*..:: National Football Teams ::.. Player 
*香港足球總會
*HKFA
*HKFA
*魏釗(Wei Zhao)_球員資料_新聞_賽事統計信息_7M體育網
*屯門門將魏釗誓保港腳資格 - 香港文匯報
林雲傑

**林雲傑**（）係香港一足球員，打中場，以往踢過香港乙組足球聯賽球會花花，2013-2014年球季踢香港甲組足球聯賽球會日之泉JC晨曦。

## 出面網頁
* HKFA
* 香港足球總會網頁球員資料
* 波樂無窮專訪嘉賓
羅志焜

**羅志焜**（）係香港嘅足球員，踢中場，而家踢緊香港甲組足球聯賽球隊皇室南區。

## 出面網頁
陳家麒

**陳家麒**（）係香港嘅足球員，司職守門員，而家踢緊香港乙組足球聯賽球會大埔足球會。

## 拎
* taipo football club 和富大埔
* 香港足球總會
* ..:: National Football Teams ::.. Player - Ka Ki Chan
陳耀麟

**陳耀麟**（）係香港足球員，司職中場，而家踢緊香港丁組足球聯賽球隊淦源足球會。

## 出面網頁
千九公主

**千九公主**（英文名：**Princess SP1900**）係一個基於九廣鐵路SP1900型電動列車（俗稱「千九」）嘅鐵道擬人化美少女（俗稱「鐵道娘」）角色。

## 簡史
有一位香港網民諗出九廣鐵路列車嘅擬人化，攞佢嘅形狀同一啲零件，加入「萌」同「公主」等成份，成為一個鐵道擬人化角色  。

本來呢個角色冇名，後來有另一位網民將佢實體化扮演出嚟，跟住就用「**千九公主**」做埋佢自己嘅花名，一路用到宜家，咁個角色就有咗一個正式名稱喇。

## 參考資料
謝敏榮

**謝敏榮**（**Tse Man Wing**，綽號**牛榮**，）係香港嘅足球員，司職後衞，而家踢緊香港超級聯賽球會夢想FC。

## 出面網頁
*
蘆菇

**蘆菇**，俗稱「**泰國黃皮**」，係一種生果，原產東南亞馬來群島。由於蠍子鍾意食，所以可能會有蠍子喺蘆菇入面，人食蘆菇之前要小心。
饑饉三十

**饑饉三十**係世界宣明會嘅一個慈善活動，參加者要絕食30個鐘。世界上唔同地方都有搞呢個活動，不過未必係30個鐘。
世界宣明會

**世界宣明會**（）係一個基督教國際救援同發展機構，目前喺全球約100個國或者地區做嘢，並且同世界衞生組織、聯合國兒童基金會同其他聯合國分支機構保持合作關係。

## 活動
* 饑饉三十

Dmkdem=ksikemmk
Ff8skiio38o4kxk=Sid//didmis
錢罌

**錢罌**，或者寫做**錢甕**，係用嚟裝散銀嘅架生，通常係細路用，目的係畀啲細路養成儲錢嘅習慣。

錢罌有兩個口，一個係入口，另一個係出口。錢罌除咗用嚟儲錢，重可以用嚟裝飾屋企同留念。

銀行送錢罌，會比較吸引小朋友開第一個銀行戶口。

## 睇埋
*食肆貼士箱
*賣旗日錢袋
*銀包
*夾萬
蜜瓜

**蜜瓜**（***Cucumis melo***）係一種典型嘅藤蔓類草本植物，亦係一種常見生果。

## 睇埋
*哈密瓜
大富翁

**大富翁**（**Monopoly**，或叫做地產大亨、壟斷協商）係一款孩之寶推出多人策略棋類遊戲。玩家分到錢，憑運氣同策略買地起樓賺租。佢個英文名同時指「壟斷」，因為最後只得一個贏家，其他人都會報窮收場，係資本主義社會下，商業壟斷寫照。

## 遊戲種類
### 官方
*大富翁桌面棋盤遊戲，有桌面棋盤、電腦遊戲，手機遊戲各種版本。
*大富翁卡片遊戲，有桌面棋盤，手機遊戲各種版本。

## 被「侵權」
由於大富翁娛樂性高，多年嚟亦受全球玩家歡迎，因此出現盜版情況，甚至被大陸開發出未有㗎版本、玩法同遊戲平台，同人網站。

## 睇埋
*大富翁遊戲史
豆腐花

**豆腐花**係由黃豆漿瓊咗之後形成嘅中式食品，又叫豆腐腦或豆凍，晉語叫老豆腐，（註：官話入面老豆腐指嘅係北豆腐），滑過豆腐，通常係甜品，不過中國北方會鹹食，加豉油可以用嚟撈飯，亦有鹵汁、撒調料、酥肉等流派。有啲地方會叫**豆花、豆腐腦**。

## 造法
首先將啲豆浸水一段時間，發大之後磨漿、隔揸，豆漿煮好加開咗水熟石膏粉同生粉，沖或撞啲漿入個大嘅容器（傳統上係木筒），攤佢一陣就會結埋，食得。

## 攷
*http://www.leisure-cat.com/frm_1296.htm
無罪假定

**無罪假定**係現代法律嘅一個重要原則。呢個原則係指當一個人未畀法庭判有罪之前，要先假定佢係無罪。

無罪假定係現代法治國家刑事司法通行嘅一項重要原則，係國際公約確認用嚟保護基本人權，亦係聯合國喺刑事司法領域制定同推行嘅最低限度標準之一。假如原告拎唔出足夠合理證據，被告就冇罪喇。

## 香港
香港係英國殖民地，繼承咗英國普通法嘅傳統，用無罪假定嚟對待疑犯，即係係疑犯未經審判定罪之前都必須假定為無罪。呢個原則貫穿香港刑事訴訟程序嘅每一個步驟。英國上議院議員約翰·紳奇勳爵形容呢個原則係「貫穿英國刑事法嘅金線」。雖然係咁，危險藥物條例下嘅所有罪行同非禮罪仍然係屬於有罪假定，例如，香港法例第134章危險藥物條例講明，任何被指控觸犯呢條法例嘅人士都必須承擔一切舉證責任。

除咗咁，無罪假定亦要求控方所提出嘅所有證據都要達到毫無合理疑點(beyond reasonable doubt)先可以將被告定罪；如果唔係，係疑點利益（benefit of doubt）歸於被告嘅原則下（另一由無罪假定延申出來嘅原則），被告會被判無罪。

香港根據加拿大最高法院係1986年嘅R. v. Oakes案例，奠定咗無罪推定嘅重要性。除咗透過案例嚟保障無罪推定，香港亦透過成文法(statute)嚟更加明確清晰咁確保呢個原則同埋延申權利獲得認可同保障。
* 《香港人權法案條例》第十一(一)條確認「無罪假定原則」

* 《香港人權法案條例》第十一(二)(庚)條保障不自我指控權及緘默權

## 攷
錫紙

**錫紙**係一稱將鋁壓到紙咁薄嘅架生，主要用嚟包食物。錫紙以前真係用錫做，後嚟改用平啲嘅鋁。
福士汽車

**福士汽車**（，）喺中國大陸初時叫**伏克斯瓦根汽車**（粵拼：fuk¹ haak¹ si¹ ngaa⁵ gan¹ hei³ ce¹），後尾改叫做**大眾汽車**（粵拼：daai⁶ zung³ hei³ ce¹），係一間總部喺德國禾夫斯堡嘅汽車製造公司。

## 歷史
福士係喺1937年成立。佢個名「Volkswagen」直譯係**大眾嘅汽車**，意思係生產屬於大眾嘅汽車。原先佢嘅主力產品係福士甲蟲車，喺二次大戰之後好好賣。跟住福士又出咗隻Van仔。

## 車型
### 以前
*福士甲蟲車

### 而家
*福士Golf
*福士Van仔
冷爵士樂

**冷爵士樂**(英文：)係五十年代鄉土爵士樂受藍調影響而發展出嚟嘅一種爵士樂形式。冷爵士樂喺美國西岸地區興起，強調整體音樂結構，唔會玩咁多即興發揮，特點係表現出憂鬱同壓抑嘅情感。
博普爵士樂

**博普爵士樂**（英文：）又或者叫**比博普**（），係40年代爵士樂入面一種突破風格。特點係節奏快同喺和弦變化嘅上嘅即興性。
硬博普樂

**硬博普樂**（英文：）係一九五十年代博普爵士樂受藍調影響而發展出嚟嘅一種爵士樂風格。呢種風格最大特點係情感深沉。
鄉土爵士樂

**鄉土爵士樂**()，係五十年代受藍調影響而發展出嚟嘅一種爵士樂風格，最初係對抗冷爵士樂而創出嚟。呢種風格以強勁節奏加上鄉土氣息作為主旋律。

## 睇埋
*鄉土爵士舞
Miles Davis

****（原名， ）係一個美國爵士樂歌手，又係小號手。佢係爵士樂界一個傳奇人物，特別係佢一張1959年出嘅《》（有啲藍，哥倫比亞唱片公司）唱片，更加係爵士樂界公認一張最重要嘅唱片，呢隻碟除咗係佢成名傑作，重令莫達爾爵士樂呢種音樂風格為人所共知。同時佢又開創咗冷爵士樂、硬博普樂、融合爵士樂，對爵士樂發展有重大影響。

## 生平
### 早期（1926年到1944年）
係美國伊利諾伊州阿爾頓鎮一個牙醫嘅中產家庭出世，之後一家搬咗去東部聖路易市。高中時試過喺嗰度嘅酒吧兼職，16歲開始喺星期六做短期表演，17歲加入 （藍魔鬼）樂隊，受到樂隊入面兩個人同嘅博普爵士樂影響好大。

### 博普、冷爵士樂時期（1944年到1958年）
1944年9月佢去咗紐約，喺  推薦之下同  一齊喺俱樂部表演，除咗跟 Charlie Parker 學咗好多音樂嘅嘢之外，亦跟佢學埋吸毒，開始染上毒癮。喺1944年到1948年期間，佢幫  嘅樂隊伴奏，出過好多博普爵士樂唱片，不過喺呢個時期，只係樂隊入面一個唔起眼嘅小號手。

到1948年夏天，自己組織咗一隊九重奏樂隊，9月喺紐約皇家鳥巢俱樂部()做咗兩個禮拜演出之後，畀帝國唱片公司（）睇中，簽咗份唱片合約。1949年佢識咗、同 幾位樂手，大家都覺得博普爵士樂唔啱自己玩，於是佢哋開始試吓創一啲新嘅曲風出嚟，1月出咗隻叫《》有十二隻歌嘅碟，喺呢隻碟入面佢哋創出咗冷爵士樂呢種新嘅爵士樂風格。

1955年佢戒咗毒之後，7月喺羅德島參加新港爵士樂音樂節()，由佢帶住一隊五重奏樂隊唱咗兩隻 Thelonius Monk嘅歌 《Round Midnight》同《Hackensack》大受好評，吸引咗哥倫比亞唱片公司制作人George Avakian垂青，簽咗唱片合約，因為咁而開始咗同哥倫比亞唱片公司三十年嘅合作關係。

1955年  組成 樂隊，成員有高音色士風手 John Coltrane、鋼琴手 Red Garland、鼓手 Philly Joe Jones 同低音提琴手 Paul Chambers，以五重奏作為主要特色，後來重加到六重奏，出過《Round About Midnight》、《Miles Ahead》等等唱片。

### Kind of Blue（1959年到1964年）
1959年3到4月期間， 搵返佢隊六重奏樂隊同 Bill Evans 一齊錄咗隻唱片《》，根據美國唱片工業協會（RIAA）紀錄，《》喺銷售成績上最勁嘅爵士樂專輯（賣咗三百萬張）。

## 參考

## 拎

* Miles Dewey Davis, Jr.
* 邁爾士戴維斯
* 引領潮流數十年的爵士樂大師 Miles Davis
* 時報名家檔案：村上春樹的網路森林－邁爾士戴維斯　醉情歌
* [耕者有其田：簡介 Miles Davis]
莫達爾爵士樂

**莫達爾爵士樂**(英文：)係50年代發展出嚟嘅一種音樂類型，最初係為咗對抗博普樂而發展，後來變成一種獨立嘅音樂型式。

莫達爾爵士樂基本上係將8個音符隨意組合構成唔同音階，樂手利用音階入面模式化嘅音符做即興表演，又或者將啲音符配合和弦表演。
朋友

**朋友**（），或者**朋**，或者**友**，係指兩個或者以上嘅人。佢哋冇血綠關係，但係會互相支持，互相幫助，有親近嘅感覺。朋友通常會喺埋一齊，通常大家之間有共通嘅地方，好似口味、興趣、志向、目標或者地位等等。朋友係靠信任維繫，所以忠誠係朋友其中一個要素。

朋友之間親近嘅感覺叫友情或者友誼。朋友可以按親近嘅程度分類。

喺明朝，「朋友」係士大夫對儒學生員忌稱呼，童生就叫「小友」。

## 攷
朋友 (譚詠麟嘅歌)

《**朋友**》係首粵語流行歌，芹澤廣明作曲，向雪懷填詞，入江純編曲，譚詠麟主唱，喺1986年入選香港電台嘅十大中文金曲。
香港演藝學院

**香港演藝學院**（），響1984年成立，係香港唯一專門培養表演藝術人才嘅專上學院，1992年獲香港學術評審局批核做可以頒學位嘅院校。

## 爭議
*2025年9月1號，劇作家莊梅岩向母校香港演藝學院發表公開信，指學院舊年請佢參加拍攝賀校慶短片，但係因為佢條片法喺「小紅書」上載唔到而抽起晒成集，事後亦冇交代。莊梅岩喺Facebook發文指演藝學院董事會舊年換屆之後對學院「上下其手」。學院時任校監係李家超，校董有楊傳亮、黃汝榮、李藹倫、陳煒文、楊詩明、高志森、李曠怡、李明哲、梁進強、鄧慕蓮、鄧宛霞、黃詩岸、任達榮、文化體育及旅遊局局長或其代表、教育局局長或其代表、陳頌瑛、劉燕玲、姚桑琳。

## 途經交通
*港鐵
**、、或，金鐘站E1出口。
**灣仔站C出口。
**會展站B3出口，行10分鐘。

## 參考

## 睇埋
*澳門演藝學院

## 出面網頁

* 
* 
*
尊王攘夷

**尊王攘夷**源自春秋，齊桓公同各路諸侯會盟中原，號召擁護周天子，共同討伐入侵嘅未開化外族。孔子嘅儒家思想非常推崇呢個觀念。

19世紀美國人黑船叩關之後，亦有日本人以「尊王攘夷」嘅口號反對幕府統治，要求還權天皇，抵禦外敵。
天秤座

**天秤座**（Libra）係家下八十八西洋星座之一。佢響天球赤道一帶，佔天球面積538平方度。地球北半球來講，天秤座係夏天嘅星座，即係夏夜會見到。肉眼可以睇到嘅星，約莫60粒到。有一到四等星7粒，即係有3等星3粒、4等星4粒。

天秤座係個黃道星座，天文符號♎，響處女座同天蠍座之間。

## 讀音
「天秤座」呢個天文學名詞係中國天文學會名詞譯名委員會參考咗日文漢字「平秤座」而嚟，係講希臘神話中，正義女神用天平呢個工具去「秤」（衡量）善惡嘅故事，故此採用「天秤」嘅故事而唔係用「天平」呢種磅重工具做中文嘅決定譯名，因此「秤」字唔係讀「平」音，要讀「稱」音。隋朝佛教典籍《大乘大方等日藏經》，按照西方神話故事將而家嘅天秤座譯做「秤量」之神。亦顯示中國最早翻譯呢個星座名嗰時「秤」字係讀「稱」音而唔係讀「平」音。

不過民間約定俗成下，多數人都將「秤」讀「平」音，譬如用「天秤座」命名嘅2012年颱風天秤，香港天文台同各大媒體都一樣讀「平」音。

## 歷史
天秤座係古希臘托勒密所編嘅托勒密48星座之一。

## 註
馬祖

**馬祖**，又叫**馬祖列島**，係中華民國福建省連江縣一個地方，響台灣海峽北面，附近係閩江口、連江口同羅源灣，對面就係中國大陸，由36個島組成。
朋友 (搞清楚)

**[[朋友]]**通常係指冇血綠關係而人際關係感情好嘅人。亦可以係：

*幾首叫《朋友》嘅歌
**朋友 (譚詠麟嘅歌)
**朋友 (草蜢嘅歌)
**朋友 (周華健嘅歌)
**朋友 (齊秦嘅歌)
*朋友網：騰訊屬下嘅社交網站，類似myspace。
戰慄時空

**戰慄時空**（），中國大陸又譯**半條命**，係一個科幻類型的第一人稱射擊電子遊戲，1998年出。

## 出面網頁
* 官方網站
規矩

**規矩**（），又名**規則**係由大部份人或者組織定落做嘢嘅方法，同意嘅人就一定會守。對啲人交往嘅行為都有規矩，例如禮貌。規矩亦係維持社會秩序嘅手段。有啲規矩係自己規定嘅，所以可以改，每個地方啲規矩都唔同。

法律規定啲規矩叫做「法規」，呢種規矩係最重要嘅，如果唔守就要受罰。

有啲規矩係自願規定，而喺某啲場合同環境先有效，叫「守則」。

## 理論
以前有唔少思想家、文學家、劇家作、哲學家都講過規矩呢樣嘢。例如韓非子主張法治；老子主張無為而治；英國主張三權分立；中共主張三權合作咁，都係主張一啲規矩。

## 天意
人算不如天算，大自然嘅生老病死係有規定嘅。

## 犯規
大自然嘅規矩冇得改，但人訂嘅規矩可以犯。

特登唔跟規矩，為咗達成更大嘅目標，叫做「破例」，即係突破規矩，有啲嘢係可以破例嘅。

唔尊重其他人，橫衝直撞所以違反規矩嗰啲，叫做「冇規矩」。

## 睇埋
* 冇規矩
* 老規矩
* 玩法
* 家法
* 校規
* 潛規則
* 基本法
* 法律
孫洙

**孫洙**（），字**臨西**或**芩西**，別號**蘅塘退士**，大清江蘇無錫人，編咗有《唐詩三百首》呢本書。
西伯利亞

**西伯利亞**（）係俄羅斯同哈薩克北部一片好大塊嘅地，佔咗成個北亞，面積約1,310萬平方公里。
超能力

**超能力**（，對應 ）係指虛構故事講到，超越人類正常生理極限或者物理常規嘅特殊能力。呢個概念常見於科幻、奇幻同埋超級英雄等題材嘅作品入便。廣義上，但凡係人類正常嚟講做唔到嘅嘢都可以視為超能力，好似係飛、隱形以至心靈感應等嘅超感官知覺能力，都可以當係超能力。

## 概念釐清

喺粵港地區以至其他東亞地區，**超能力**一詞成日會同 **[[超感官知覺]]**（ESP）混為一談，但兩者喺概念上有明顯差異。超感官知覺專指透過非正常感官嚟獲取資訊嘅異能，同心靈、靈魂或者人腦潛能有關。常見嘅超感官知覺能力包括：
*心靈感應：讀取或者傳送思緒。
*預知：預先知道未來。
*瞬間轉移：可以當係使用者感知同埋使用一般感官感受唔到嘅通道。
具有呢啲能力嘅人，可以稱之為 **ESPer**，意即能夠使用 ESP 嘅人。

喺寵物小精靈系列中，好似超夢夢同富迪等**超能力系**（，嚟自 ）精靈嗰啲異能，喺粵港地區會譯作**超能力**，但呢種能力喺嚴格嘅用詞上查實較接近超感官知覺。而 superpower 一詞所指嘅嘢，唔一定同腦力或者精神力量有關，可以係一啲好物理性質嘅力量，例如變形俠醫嗰種力大無窮嘅力量。

呢篇文講嘅**超能力**，唔係狹窄噉指超感官知覺，而係指 superpower 嗰種超能力。

## 美國漫畫

美國漫畫當中嘅超級英雄，就成日會具有各種嘅超能力。

身體素質強化：將人類原本有嘅體能強化到極限以外。
*力大無窮：變形俠醫擁有無限增長嘅力氣。
*自癒因子：狼人同死侍可以快速修復任何身體損傷。

物質操縱：能夠控制自然界嘅能量或者物質。
*磁力操縱：磁力王可以控制金屬同磁場。

## 睇埋
*魔法
*科幻

## 引咗
塞浦路斯英屬基地區

**塞浦路斯英屬基地區**係兩個響地中海東端、塞浦路斯島上嘅英國軍事基地，分成**亞克羅提利**（**Akrotiri**）同**德凱利亞**（**Dhekelia**）兩處。

## 出面網頁

* 
* 
*
草本植物

**草本植物**（；英文：herbaceous plants）係指一啲梗裡面木質部（英文：Xylem）唔太發達，或者係無木質化嘅植物。因為呢種植物嘅木質化細胞比較少，所以啲梗嘅質地比較柔弱，支持力亦都比較弱。大部分嘅草本植物都比較矮同埋細，壽命亦都比較短，多數會喺生長週期完咗之後就會死。有啲草本植物死咗之後，第二年嘅春天，會返生。草本植物可以係一年生、二年生同埋多年生。同草本植物相對應嘅概念就係木本植物，啲人通常叫草本植物做「**草**」，同埋將木本植物叫做「樹」。

## 生長週期
大多數草本植物都係多年生（大約佔85%）但係亦都有啲係一年生（大約佔15%）或者係二年生（佔少於1%）。一年生植物係生長季節結束嘅時候或者開花結果之後，就會死，然後散落喺周圍嘅種子喺新嘅一年會發芽、生長。草本多年生同埋二年生植物嘅梗可能會喺第一年嘅生長季節結束嘅時候死咗，但係植物嘅根未死，所以會喺下一個生長季節生返。

新一年嘅時候，有啲草本植物可以從保留喺地上或者地下嘅活組織重新生出嚟，包括根、梗（梗喺地面上嘅加厚部分）或者係各種類型嘅地下梗，例如球莖、匍匐莖、根莖同塊莖等。常見嘅一年生植物包括小麥、稻米、番茄、粟米、花生、南瓜、向日葵、大豆、茄子等等。二年生草本植物嘅例子包括紅蘿蔔、防風草同埋常見嘅菊花；多年生草本植物包括薯仔、辣椒、牡丹、薄荷、洋葱、大多數嘅蕨類植物同埋大多數嘅禾本科植物。

## 參考
布爾加斯

**布爾加斯** (**Бургас**)係保加利亞東南部嘅城市，響黑海西岸。市長係Димитър Николов。人口209,615（2011年2月），係國內第四多嘅城市。

布爾加斯係個工業、運輸、文化同旅遊業重鎮。

## 拎
* 官方網站
金門

**金門**（）係中華民國福建省一個縣，而家係中華民國福建省政府所在地。

## 地理
金門喺東經118度32分，北緯24度44分，喺九龍江口外，同廈門灣口遙望，距離大陸地區實際管轄嘅角嶼僅1.8km，離臺灣島有210km。包括金門本島（大金門）、烈嶼（小金門）、大膽、二膽、獅嶼、猛虎嶼、草嶼、后嶼、東碇島、復興嶼等十二個大小島嶼，總面積151.656km2。

另有代管嘅烏坵鄉二島嶼（大坵同小坵），就喺東經119度28分，北緯24度59分，喺大陸地區福建省莆田外海。離金門本島72海浬，大約喺金門同馬祖中心點。

金門屬亞熱帶季風氣候，緯度雖同臺中市相當，但屬於海水面上升所形成嘅大陸島，因海陸性質差異一年四季氣溫都比臺灣低唔少，加上東北季風強烈經常有超強陣風，令體感溫度再低啲，令過去喺金門當兵嘅人留低深刻印象，係中華民國（而家實際管轄地區）除連江縣外最凍嘅縣。全年降雨量多喺四至九月，年平均降雨量係1,049.4mm。金門島內最古老嘅地層大多係花崗片麻岩，土壤概以砂土同裸露嘅紅壤土係代表，自然條件唔好，農業發展受限。

金門島地質單純，若以瓊林--尚義連線為界，可將金門本島分為兩大地質區，東半部明顯露出大量花崗片麻岩，西半部主要係紅土層。金門本島嘅東北、東南海岸同烈嶼嘅東北——東南海岸，都被海水侵蝕而形成海蝕崖或海蝕平台，並露出花崗片麻岩被岩脈侵蝕咗嘅景觀。

金門四面冇高山屏障，風力強勁，年均氣溫約攝氏20.8度，冬季乾凍，春季多霧，年降雨多但年蒸發量達1680mm以上，令島上有半乾旱現象，再加上島上土質以砂土同裸露紅壤土為主，不宜耕作，故此島上農作物以耐旱性雜糧為主。

金門係海島，屬小型島嶼嘅生態體系。因金門開發得早，又經歷多次戰爭，大型野生動物資源較少，但有瀕臨絕種嘅保育類哺乳動物－水獺。另有屬古老嘅「活化石」鱟同埋文昌魚，十分珍貴。

金門喺歐亞大陸邊緣，亦係候鳥遷徙嘅中途站，所以有好多種雀，每年秋冬大批候鳥到呢度過冬天，形成特殊嘅景觀。

2013年起，對岸廈門大嶝島同小嶝島間填海造陸，越界盜採海砂，導致金門沿岸國土流失，古蹟、碉堡設施損毀，海岸線侵蝕倒退情況嚴重。

### 氣候環境

2016年1月25號，受北極震盪所導致嘅超級寒流，金門清晨出現1.3度嘅低溫（係設置觀測站以來最低溫），但未必係歷史最低溫。歷史上紀錄1872年、1892年、1959年落過雪。

### 行政區

金門縣轄有三鎮（金城鎮、金湖鎮、金沙鎮）、三鄉（金寧鄉、烈嶼鄉、烏坵鄉（代管））。

* 以上係2018年9月資料

## 睇埋
*福建
*連江縣 (中華民國)
*金馬地區
*金門國家公園

## 參考
分解反應

**分解反應**係一種常見化學反應，指一種化合物響特定條件下分解成二種或以上較簡單嘅單質或化合物嘅反應。例如將水通電分解做氫同氧。
未俾國際普遍承認嘅國家一覽

呢度係**未畀國際普遍承認嘅[[國]]一覽**。

## 背景

聯合國有193個會員國，而聖座同巴勒斯坦都有聯合國嘅觀察員國地位。 但係，有啲國家因為同其他國家有領土主張或者其他衝突而唔被佢哋承認佢嘅國家地位。即使佢符合宣言說嘅標準、俾絕大多數其他國家承認，而且又係聯合國會員國，佢仍然喺呢度嘅名單入面。

有啲國家同唔正式承認佢嘅國家保持非正式外交關係，其中包括臺灣（中華民國）。臺灣透過經濟文化代表處同其他好多國家保持非官方關係，而代表處亦提供定期嘅領事服務，令到臺灣就算同唔正式承認佢嘅國家都有保持有經濟關係。包括德國、意大利、美國同英國在內一共56個國家同臺灣維持住某種形式嘅非官方外交使團。科索沃、北塞浦路斯、阿布哈茲、德涅斯特河沿岸、西撒哈拉、索馬里蘭同巴勒斯坦亦都喺海外設有非正式外交使團或者其他非正式嘅使團。

## 名單嘅準則

有關一個國家承唔承認另一個國家嘅做法通常介乎喺*[[主權國|宣言說]]*同*[[主權國|構成說]]*之間。     

喺呢個名單入面嘅國體都聲稱有主權，而佢又缺乏至少一個聯合國成員國嘅承認，同埋佢：  

* 一係滿足宣言說嘅主張， 
* 一係俾至少一個聯合國成員國承認（構成說）話佢係一個國家。 

## 事實上自我管治，但未獲普遍認做主權國嘅地區
* 科索沃
* 中華民國
* 南奧塞梯共和國
* 阿布哈茲
* 北塞浦路斯土耳其共和國

## 事實上自我管治，但從未被任何國認做主權國嘅地區
* 德涅斯特河沿岸共和國
* 索馬里蘭

## 受軍事佔領，但已經被部份國認做主權國嘅地區
* 巴勒斯坦
* 撒拉威阿拉伯民主共和國

## 參考
融合爵士樂

**融合爵士樂**()即係混合咗兩種以上風格嘅爵士樂，出最多就係同搖滾樂混合嘅搖滾爵士樂()
瓜達爾

**瓜達爾**（Gwadar）係座巴基斯坦西南部嘅海港，近波斯灣霍爾木茲海峽。佢有好大地緣戰略意義，因為接近盛產石油嘅中東、人口多嘅南亞，同埋資源豐富嘅中亞新興經濟區。瓜達爾港預計會帶畀巴基斯坦數以，至少兩百萬份工。2007年，巴基斯坦政府交咗瓜達爾港口設施嘅廿五年管理權畀新加坡公司，宣布港口做免稅港四十年。中國喺港口嘅建設投入咗大量資金。

## 交通
1993年，巴基斯坦政府開始研究喺瓜達爾起深水港嘅可行性。港口建設喺2002年3月22號開工，第一階段喺2005年12月完工。港口建設帶動埋其他基建: 包括一條全長700公里，連接卡拉奇嘅高速公路，第日打算會向西拉到伊朗。另外，中巴兩國亦計劃擴建喀拉崑崙公路，由瓜達爾港直通到中國新疆喀什。

巴基斯坦民航局預留咗12平方公里地畀打算起嘅瓜達爾國際機場。

## 地理
瓜達爾係一個深水港，而且喺巴基斯坦西南部俾路支省，東邊 725 公里係巴國最大港口卡拉奇，西接伊朗邊境，北邊可以直通阿富汗、中亞同中國嘅新疆。由於距離中東石油必經之路霍爾木茲海峽只有400公里，呢塊地方畀巴國政府認為有好大發展潛力同軍事價值。

2006年2月，巴國總統穆沙拉夫訪問中國時提出，話要喺瓜達爾做起點，建設一條通往中國新疆嘅能源走廊（又叫泛喀拉崑崙走廊或泛亞能源走廊），沿走廊修築鐵路同輸油／輸氣管道，將來自中東、伊朗或非洲嘅石油輸送到中國西北部，而瓜達爾就係哩條走廊嘅起點同出海位。

## 戰略意義
全球百分之四十嘅石油都運經霍爾木茲海峽，而瓜達爾離伊朗得72公里，離霍爾木茲海峽400公里。

2005年，美國能源策略顧問報告《亞洲嘅能源未來》（"Energy Futures in Asia"），就指中國喺南亞同東南亞多國協助起港口，背後有軍事同能源安全嘅考慮，係為突破「馬六甲困局」，達到「三龍出海」（中國突破馬六甲困局嘅三個方案：（一）建立泰國南部沿海至中國西南部嘅"海陸聯運陸橋"；（二）建立"泛亞洲石油大陸橋"，喺中東、中亞同西伯利亞囉石油；（三）喺泰國南部開鑿"克拉地峽運河"）嘅戰略部署，重叫呢種策略做中國嘅「珍珠鏈策略」。瓜達爾同孟加拉嘅吉大港、緬甸嘅實兌港、南沙Woody島，都被當做鏈上嘅珍珠。

巴基斯坦而家最重要嘅深水港卡拉奇太近印度，以前印巴衝突時被印度封鎖過。瓜達爾喺卡拉奇西邊725公里，戰略縱深更大。

## 港口管理
瓜達爾港口嘅經營權同埋管理權，一度引起中國嘅遠洋企業、阿拉伯聯合酋長國嘅杜拜港口世界公司，以及新加坡港務局等多方角逐。但係中國嘅參與，引起歐美同印度嘅關注，喺2006年2月瓜達爾所屬嘅俾路支省發生針對中國工程人員嘅恐怖襲擊，導致三個中國人死亡，中國公司嘅機會開始被睇淡。

同年10月，杜拜港口世界公司突然宣布退出投標。雖然有猜測指係因為印度國防部門反對，但杜拜港口世界公司否認 。

2006年12月，新加坡港務國際公司為首嘅財團，中標獲瓜達爾港務執行局選中做瓜達爾港營運商。

## 註

## 連出去
*瓜達爾發展局
*google 高解像衞星鳥瞰地圖
蕭煌奇

**蕭煌奇**（；；；），臺灣新北市板橋區人，臺北市立啟明學校畢業，係視障人士，同時係華語流行音樂唱作人同柔道運動員。佢有一個家姐，叫蕭玉娟。擁有柔道兩段黑帶嘅佢更代表台灣出戰1994年北京殘障亞運，得到銅牌，1996年，喺亞特蘭大殘障奧運會得第7，但阿嫲就喺嗰時離世，令佢寫下《你是我的眼》同《阿嬤的話》。因為佢都係有按摩執照嘅按摩師，佢副業係按摩店老闆，而聘請好多視障按摩師，令佢哋都有就業機會。佢喺弱視時期迷上打機，對體育類遊戲特別拿手，即使依家都可以憑聲音玩 Wii Sports入面嘅棒球同保齡球遊戲，而且分數都相當可觀。1995年起擔任全視障樂團全方位樂團團長、主唱、色士風手，亦會演奏結他同爵士鼓，經常獲邀至世界各地演出。1999年，佢獲得台灣十大傑出青年獎。 2002年中，因為從事水泥工作嘅爸爸到黃小琥屋企裝修，後來向佢推薦當時重係獨立駐唱歌手嘅蕭煌奇，後來重一齊喺台灣各個地方駐唱。

喺2002年12月推出首張創作專輯《你是我的眼》同2004年12月推出第2張創作專輯《黑色吉他》，佢包辦咗大部分嘅詞曲創作，係台灣少數主打國台語雙聲帶市場成功嘅創作型男歌手，佢嘅國語歌曲《你是我的眼》喺2007年5月被林宥嘉喺首屆《超級星光大道》翻唱，更攞到25分滿分，而正式爆紅。而台語歌曲《阿嬤的話》喺2007年8月被賴銘偉喺第2屆《超級星光大道》翻唱，引起廣泛討論，之後歌曲更風靡全台。因為細個學聲樂時候有學意大利語，所以可以傳唱三大男高音名曲。

由於罹患先天性白內障令佢一出世就失明，直到4歲嗰年做手術而變成弱視，雖然睇唔清，但都算有返啲視力。到咗15歲嗰年，同朋友打機時又再失明。佢形容：「別人睜開眼看到的是全世界；我只看得到整片的白，就算睡著了，眼前還是一片白」（人哋擘開眼睇到嘅係全世界；我只睇得到整片嘅白，就算睏着咗，眼前重係一片白）。2015年2月，加盟湖南衛視《我是歌手》第三季、為終極補位歌手，之後喺突圍賽演唱《夜夜夜夜》以第七名突圍失敗。

## [[我是歌手 (第三季)|《我是歌手》第三季]]
2015年2月，加盟湖南衛視《我是歌手》第三季、為終極補位歌手，之後喺突圍賽演唱《夜夜夜夜》以第七名突圍失敗。

## 音樂作品
全方位樂團發表

### 專輯

### 合輯

### 原創專輯

### EP

### 實況專輯

### 合輯

### 合唱單曲

### 獨唱單曲

## 戲劇作品
### 電視劇

### 電影配音

### 電影

## 主持節目

## 書籍
*2002年出版口述自傳《我看見音符的顏色》（皇冠文化集團出版）

## 演唱會

## 榮譽同大事紀
喺1991年，獲得第8屆殘障人金鼎獎歌唱比賽嘅第1名。喺1992年，獲得第8屆殘障人金鼎獎歌唱比賽嘅優勝獎。喺1994年，獲得國際殘障才藝競賽歌唱組嘅第1名同視障者金獅獎歌唱比賽嘅第1名。喺1995年，組成首個視障者樂團「全方位樂團」。喺1996年，獲得全國殘障青年音樂家選拔嘅第2名同1996年美國亞特蘭大殘奧會嘅柔道項目第7名，但佢阿嫲喺佢返台灣前過世，後來寫咗《阿嬤的話》。喺1997年，獲得全國殘障青年音樂家甄選嘅西樂組第2名。喺1998年，獲得首屆全國身心障礙者文藝獎嘅詞曲創作組第1名同第6屆視障音樂比賽嘅聲樂組第1名。喺1999年，獲得第2屆全國身心障礙者文藝獎嘅詞曲創作組第2名同第37屆十大傑出青年。

喺2000年，獲得第3屆全國身心障礙者文薈獎嘅詞曲創作組第3名。喺2001年，獲得第4屆全國身心障礙者文薈獎嘅詞曲創作組第1名。喺2002年，出版口述自傳《我看見音符的顏色》。喺2003年，入圍金曲獎「最佳國語男演唱人獎—《你是我的眼》」、「最佳作詞人獎—《你是我的眼》」同獲得第5屆全國身心障礙者文薈獎嘅詞曲創作組第1名.喺2005年，入圍金曲獎「最佳台語男演唱人獎—《黑色吉他》」、「最佳台語流行音樂演唱專輯獎—《黑色吉他》」。喺2008年，榮獲金曲獎「最佳台語男歌手獎—《真情歌》」、「最佳台語專輯獎—《真情歌》」同入圍金曲獎「最佳作曲人獎—《愛這首歌》」。喺2009年，入圍金曲獎「最佳國語男歌手獎—《我是蕭煌奇》」。喺2010年，榮獲金曲獎「最佳台語男歌手獎—《愛作夢的人》」，入圍金曲獎「最佳台語專輯獎—《愛作夢的人》」、「最佳專輯製作人獎—《愛作夢的人》」、「最佳作詞人獎—《心裡有針》（姚若龍填詞）」喺2011年1月18號簽約華納唱片。喺2012年，榮獲第23屆金曲獎「最佳台語專輯獎—《思念會驚》」、入圍第23屆金曲獎「最佳台語男歌手獎—《思念會驚》」同榮獲第23屆金曲獎「最佳作詞人獎—《阿爸的虱目魚》（武雄填詞）」。喺2015年，榮獲第26屆金曲獎「最佳台語男歌手獎—《上水的花》」同埋「最佳台語專輯獎—《上水的花》」。

## 金曲獎統計
### 演唱獎項

### 專輯獎項

### 其他獎項

## 參考

## 出面網頁
* 蕭煌奇 官方網站
* 蕭煌奇 個人網誌
* 蕭煌奇 臉書Fans專頁
* 蕭煌奇 YouTube
*
諸葛亮

**諸葛亮**（；），字**孔明**（），三國時期蜀漢重臣，中國史上出名嘅政治人同軍事家，亦係中國傳統文化中忠臣同埋智者嘅代表。佢早年有外號叫**臥龍**（）或**伏龍**（）。

諸葛亮早年隱居，劉備請佢出山幫佢打江山，之後劉備喺四川建立季漢，諸葛亮做咗丞相。佢喺北伐曹魏嗰陣病死，終年54歲，死後謚號**忠武**。

## 生平
諸葛亮有兩個家姐，一個阿哥（諸葛謹）。佢祖先叫諸葛豐，喺漢元帝時期做司隸校尉。光和六年（183年），阿媽章氏早死。中平五年（188年），老豆諸葛珪早死，所以由阿叔諸葛玄照顧。由於佢阿叔同荊州刺史劉表係朋友，所以劉表收留佢哋。諸葛玄對諸葛亮講好多黨錮人物嘅事蹟，令諸葛亮知道嗰啲污衊別人嘅人通常都係國賊，相反嗰啲大逆罪名嘅人就係忠臣。諸葛玄死咗之後，諸葛亮喺南陽郡耕讀，鍾意唱《梁父吟》。成日將自己同管仲、樂毅比較，嗰時有啲人唔同意。淨係得朋友徐庶、崔州平信佢。

後來佢同司馬徽、龐德公，黃承彥做朋友。黃承彥重問佢：「聽講你未娶老婆；我有個醜女兒，黃頭髮、黑皮膚，而且才華重配得上你。」後來黃承彥成為咗佢外父。建安六年（201年），劉備搵司馬徽，司馬徽對佢講「一個讀者人見識普通，又邊會識得時勢事務？識得時勢事務嘅人先稱得上英俊豪傑。係呢到淨係得臥龍（諸葛亮）同鳳雛。」

## 著作
### 自作
* 《隆中對》
* 《出師表》
* 《誡子書》（當中有個金句非常出名，就係「非澹泊無以明志，非寧靜無以致遠」，亦因為咁，而出現咗兩句成語：澹泊明志、寧靜致遠）
* 《誡外甥書》
* 《將苑》（又名《心書》）
* 《便宜十六策》

### 相關作品
* 西晉陳壽撰《諸葛亮集》二十四篇，十萬四千幾字。
* 明王士騎撰《武侯全書》
* 清張澍撰《諸葛忠武侯文集》
* 《悼周瑜》（《三國演義》所傳）
* 《後出師表》（《後出師表》懷疑係後人偽作，陶元珍著魏晉史叢考嘅第一篇《世傳諸葛亮後出師表辨證》（全文）考證。）
* 《馬前課》（預言書）

## 參考
* 《三國志·蜀書·諸葛亮傳》，陳壽著、裴松之注
* 《三國志註》
* 《資治通鑑》




## 睇埋
* 臥龍傳
* 木牛流馬
劉備

**劉備**（，經常變調爲；），字**玄德**（），係三國時期漢國嘅開國皇帝，以繼承中原皇族漢統自居，同當時嘅魏國，吳國分別各自控制中原嘅北方、江東，同埋川蜀地區，後世稱之為三國鼎立。

220年曹丕廢漢獻帝，自立做魏文帝，劉備隨後喺221年以「繼承漢統」為名而稱帝。

## 早年
劉備喺東漢桓帝延熹三年出世，嗰時政局動盪，州官割據，羣雄並起。劉備係漢景帝劉啟嘅玄孫、中山靖王劉勝嘅後人，算得上係漢室皇族嘅後裔，佢阿爺叫做劉雄，阿爸叫做劉弘，都做過官，不過兩個都早死。劉備自細就過著窮生活，同佢阿媽雙依爲命，靠賣草履織蓆為生。後生嗰時跟過盧植，學儒家思想，之後走咗去參軍，鎮壓黃巾之亂。

## 事業
黃巾之亂之後，劉備先後以客軍身份投靠過公孫瓚、陶謙、曹操、袁紹同埋劉表。207年三次去南陽臥龍崗請諸葛亮出山幫佢，史稱三顧草廬。208年劉表嘅二仔劉琮向曹操投降，駐守喺樊城嘅劉備帶同二千幾個步兵同十幾萬平民撤退到江陵，曹操於是派曹純帶五千精騎突襲江陵，劉備唯有轉守江夏。後來佢同孫權結成聯盟，喺赤壁之戰大敗曹操。其後佢佔領咗荊州、益州，更親自統軍發起漢中之戰，打敗曹操，自封做漢中王。220年曹操二仔曹丕廢咗漢獻帝自立，漢朝滅亡，劉備亦喺下年喺成都稱帝，史稱蜀漢。同年佢為咗由東吳手上攞返荊州同埋為關羽報仇，出兵攻打東吳，結果大敗而歸，史稱彝陵之戰。223年駕崩，謚號叫做**昭烈皇帝**。

劉備臨終嗰時立過遺詔，叫丞相諸葛亮同尚書令李嚴一齊輔助佢個仔劉禪，史稱白帝城托孤。

劉備做過兩年蜀漢皇帝，史稱蜀漢先主、漢昭烈帝；而劉禪維持咗四十年國祚直至亡國，頭嗰十年由諸葛亮主政，尾嗰十年由姜維主管北伐軍事，史稱蜀漢後主。
屯門區

**屯門區**（；）係香港十八個政區之一，喺新界西，西面係伶仃洋，係香港人口最多嘅住宅區之一，曾經俾人叫做**青山區**（），1970年代改名。南面嘅青山灣同時填海，連同附近發展成新市鎮。人口有502,035人，面積84.33平方公里，每平方公里有6000人住。啲人主要住喺屯門新市鎮，黃金海岸同青山灣沿海一帶就係高尚住宅。

## 歷史
早喺新石器時代，屯門已經有人住。漢代屯門已經有同製鹽有關嘅商貿活動。

南北朝，有人話杯渡襌師坐杯來到青山修行創杯渡寺（而家係青山襌院）。家下以杯渡改名有杯渡路同輕鐵杯渡站。

據《舊唐書》、《新唐書》記載，屯門喺唐朝嗰時已經係廣州嘅外港。

清朝有屯門寨、墩台。後來改屬新安縣。1866年（清同治七年）嘅新安縣全圖，屯門係叫做**田門**，青山就叫清山。而一張1868年嘅英國政府新安地圖上，屯門係叫團門，包括黃家圍、青甎圍同清山（而家分別叫皇家圍、青磚圍同埋青山）

1898年，屯門隨新界交畀英國統治。1900年，革命黨人喺紅樓進行規劃反清活動，國父孫中山都曾經住過呢度。

1950年代，聯合國對中國實施禁運，好多人借住香港地利而偷運物資往內地。呢個地方成為走私理想地點，連海盜都來到捉人。

1965年，政府開始計劃喺屯門發展新市鎮，將屯門由元朗區嘅範圍劃出來。

1970年代政府落實屯門新市鎮嘅發展，並進行大幅度移山填海。

1995年，嶺南大學嘅校園由香港島司徒拔道搬去屯門虎地。

2003年，九廣西鐵正式通車。

2007年，深港西部通道正式通車。

## 分界
北面係元朗區，東面係荃灣區。除咗新界大陸重有幾座島，大小磨刀同龍鼓洲。

## 名勝
* 黃金海岸 (香港)：酒店，有私人沙灘
* 三聖廟：供奉佛祖、老子同埋孔子
* 紅樓：孫中山革命據點
* 青山禪院：南北朝時代杯渡禪師修行之地

## 交通
* 
* 
* 九巴
* 龍運巴士
* 青山公路
* 屯門公路
* 屯門碼頭

## 睇埋
* 香港政區
* 屯門
九龍城區

**九龍城區**係香港十八區之一，位於九龍，人口有350,000，面積有10.6平方公里；包括九龍塘、九龍仔、九龍城同埋前啟德機場。
椅

**椅**係有靠背用嚟坐嘅傢俬，一張椅一定靠背或者挨凭至於無椅背嘅就會叫做凳。一般嘅椅有四隻腳，一個坐面，一個挨凭，同扶手；而家物料科學嘅進步同啲設計師嘅想像，椅個樣可以好唔同。

## 史
## 種類
西洋傢俬裏面有餐椅，可以搖嘅安樂椅，汽車嘅座椅，醫院裏面嘅輪椅，沙灘度用嘅沙灘椅，老闆坐嘅大班椅，其他重有按摩椅等等。

## 睇埋
* Designer Chairs

## 參考
Linares, Jaén

**Linares**係西班牙Andalusia區嘅一座工業城；採鉛礦，整火藥、汽車同繩都係經濟支柱。

Linares傳統上係Linares 國際象棋賽嘅地點；但近年同咗麥西哥嘅Morelia夾份搞呢項比賽。
Linares

**Linares**可以指:
* Linares, Jaén，西班牙Andalusia區嘅一座工業城
* Linares 國際象棋賽，傳統上喺Linares, Jaén開，但近年同咗麥西哥嘅Morelia夾份搞，改名做Linares-Morelia。
迪士尼站

**迪士尼站**（；）喺香港荃灣區大嶼山東北部嘅竹篙灣，係港鐵嘅總站，喺2005年8月1號配合迪士尼綫通車而啟用，個站淨係設有1個月台，亦都裝咗月台閘門。

車站用咗維多利亞時代風格，並且係一個開放式車站，設備及裝飾亦都仿照19世紀嘅格局，用嚟配合香港迪士尼樂園度假區嘅設計。

## 車站結構
### 車站樓層
迪士尼站設有2層，包括喺地面嘅車站大堂同埋L1層嘅月台，1號月台係畀往欣澳方向嘅列車使用。本站嘅月台位置雖然低過地面水平，但仍屬於地面車站。

### 車站大堂
迪士尼站車站大堂設於地面，其中比較特別嘅地方，主要係售票機喺車站建築物外牆，以及出入閘機及客務中心位於出口之處，係香港嘅鐵路車站較少出現嘅設計。

同時，站內只設有1組兩條來回嘅扶手電梯往返車站大堂及月台，而大堂兩側設有升降機及斜道方便輪椅及嬰兒車嘅乘客使用。

#### 車站商店及自助服務
現時，迪士尼站提供恒生銀行同中國工商銀行嘅自動櫃員機。收費區內曾經設有7-Eleven便利店及其他小型商店，畀乘客買小食同嘢飲喺閘外嘅非收費區享用。

### 車站月台
迪士尼站係繼寶琳站後只設1個側式月台嘅車站，因此乘客落車後，列車就會改為相反方向，畀乘客上列車前往欣澳站方向。

車站同欣澳站一樣，為咗配合該站無冷氣嘅通風系統，設有月台閘門，高度大約係一般港鐵車站月台幕門嘅一半，係全香港第2個車站採用月台閘門，月台更預留充足空間以便日後迪士尼綫增加至8卡行走。

此外，迪士尼站嘅月台層更設有收費區內公眾洗手間，同欣澳站，成為全港第2個港鐵前地鐵市區綫系統嘅車站於收費區內設有畀公眾使用嘅洗手間，亦係繼機場快綫之後喺車站內設有公眾洗手間嘅車站。

### 車站出口
迪士尼站同欣澳站一樣，淨係得一個出入口，通去香港迪士尼樂園度假區門口外面嘅迎樂路。除咗方便往來香港迪士尼樂園度假區嘅市民同遊客之外，亦可以喺迪士尼站以北嘅迪士尼樂園公共運輸交匯處，轉巴士往來迪欣湖活動中心。

由於車站出口嘅指示牌，正喺出入閘機隔籬，因此乘客喺出入閘機，其實經已離開咗車站範圍。

* A - 香港迪士尼樂園
** 香港迪士尼樂園、香港迪士尼樂園酒店、迪士尼好萊塢酒店、迪欣湖活動中心、迪士尼碼頭
*** 設有斜道及失明人士引導徑往返地面

### 主要大廈及購物中心
* 香港迪士尼樂園酒店
* 迪士尼好萊塢酒店
### 公共服務及設施
* 香港迪士尼樂園度假區
* 香港迪士尼樂園
* 迪欣湖活動中心

### 交通
* 迪士尼站公共運輸交匯處
* 迪士尼碼頭
* 迎樂路
* 幻想路
* 神奇道
* 澤欣路
* 朗欣路
* 近欣澳路
* 迪欣路


File:Hong Kong Disneyland Entrance, 17-5-2007.jpg|香港迪士尼樂園度假區入口
File:HKDL Entrance.jpg|香港迪士尼樂園入口
File:Hk_disneyland_hotel.jpg|香港迪士尼樂園酒店


### 鄰接車站

## 接駁交通

迪士尼站側邊設有1個公共運輸交匯處，入面有巴士站、旅遊巴士站同的士站畀乘客轉巴士或的士去迪欣湖活動中心、香港迪士尼樂園酒店及迪士尼好萊塢酒店嘅度假區區內設施。特別係往返迪欣湖活動中心嘅巴士路線**R8**，由於前往活動中心嘅步行時間較長，唔少遊客轉巴士前往，成為迪士尼站主要嘅接駁交通工具。

而且，公共運輸交匯處重有旅遊巴士前往深圳皇崗口岸同喺夜晚迪士尼煙花匯演後提供特別巴士路線前往香港各區。不過由於客量唔多，由迪士尼公共運輸交匯處前往上水站嘅旅遊巴士已於2007年11月1號被取消，特別巴士路線亦不斷削減班次。

* 城巴／龍運巴士：
** R8 - 迪士尼樂園 ↔ 青嶼幹線收費廣場（循環線）
* 城巴：
** R11 - 迪士尼樂園 → 北角碼頭
** R22 - 迪士尼樂園 → 油塘
** B5 - 港珠澳大橋香港口岸 ↔ 欣澳站（部分時間繞經迪士尼樂園）
*** R11、R22淨係喺特定日子按需求服務
* 龍運巴士：
** R33 - 迪士尼樂園 ↔ 屯門站
** R42 - 迪士尼樂園 ↔ 大圍站
*** R33、R42淨係喺星期日及公眾假期朝早提供往迪士尼樂園服務同喺星期六、日及公眾假期迪士尼樂園煙花匯演後提供回程服務
* 跨境巴士
** 迪士尼樂園 ↔ 深圳皇崗口岸
* 迪士尼度假區穿梭巴士
** 迪士尼公共運輸交匯處 ↔ 香港迪士尼樂園酒店 ↔ 迪士尼好萊塢酒店
*的士
** 市區的士站
** 新界的士站
** 大嶼山的士站

## 利用狀況
迪士尼站通車初期主要方便樂園工作人員用，及率先開放車站畀市民遊覽，因此通車初期人流只限試搭鐵路嘅乘客同埋樂園工作人員。2005年8月及9月，迪欣湖活動中心及香港迪士尼樂園對外開放，迪士尼站人流急增，主要畀遊客及樂園工作人員使用。

雖然香港迪士尼樂園度假區有巴士及旅遊巴往返香港各區同埋深圳皇崗口岸，但因為行車時間長同車費高，而且遊客離開度假區後會選擇前往鄰近嘅青衣城買嘢食嘢，因此迪士尼綫一直係遊客主要嘅交通工具，有一定乘客量。
## 上一站‧下一站

### 列車班次

## 連出去

* 迪士尼站 - Disneyland Resort Station
* 港鐵公司－迪士尼站街道圖
* 港鐵公司－迪士尼站位置圖
* 港鐵公司－迪士尼站列車服務時間
馬拉坎德野戰軍紀實

**《馬拉坎德野戰軍紀實》**係英國首相邱吉爾少年嘅著作，令佢一舉成名。

## 內容
具體紀述印度獨立戰嘅經過。
馬場站

**馬場站**可以指：
*馬場站 (東鐵綫)，喺香港沙田馬場隔籬
*馬場站 (廣州)：廣州地鐵13號綫建議緊嘅車站。
*馬場站 (貴州)，喺中國貴州
*馬場站 (首爾)，喺大韓民國首爾
*高田馬場站，喺日本
雪梨 (生果)

**雪梨**（）係沙梨（學名：**'）、[[白梨]]（學名：**'）嘅品種，原產中國大陸。沙梨有寧國雪梨、蒼溪雪梨等等，白梨有金川雪梨、趙縣雪花梨等等。

## 用途
果實除咗可以用嚟睇、做生果、發酵酒、整罐頭製品、果汁、醋、雪梨茶、燉雪梨，做藥都得。
### 藥用
藥用方面，佢嘅果有生津潤燥、清熱化痰同潔齒嘅功效。

## 有關嘅書
* 中国植物志：沙梨、白梨
* 中国少年儿童百科全书 自然·环境 第407－408页　浙江教育出版社 ISBN 7-5338-1946-2/G·1942

類:梨屬‎
類:落葉植物‎
類:喬木
類:生果
類:酒源植物
類:藥用植物
履帶

**履帶**（英文：，意思係「無限軌道」）係一種用喺戰車、工程車呢類運輸工具嘅裝置，用嚟畀呢啲機器行。履帶通常係用好硬嘅嘢整，同埋好多細片段組合出嚟。

## 拎
*Scale model of Hornsby Chain Tractor at 2005 Harrogate Model Engineering Show
量子羣

**量子羣**（英文：*quantum groups*）係一系列代數結構嘅通稱，（暫時未有公認嘅定義），包括量子包絡代數同埋子函數代數，一般指由「經典」代數結構（好似李代數）形變而得嘅代數。數理學人注意到呢啲嘢至少已有幾廿年；Drinfeld係佢1986年響Berkeley ICM嘅講座中提出*Quantum group*來統稱，同時提議，透過田中-Krein 對偶，將量子羣範疇同Hopf 代數範疇睇做等價。

另一方面，Ross Street（2007）建議，定義量子羣做「Mod_R入面嘅 ''cotortile bimonoid」.

## 註
周融

**周融**（**Robert Chow**，），英國籍香港居民，親中派政治人物，曾經係香港電台烽煙節目《千禧年代》主持人，做過記者，三十幾歲嗰陣做過香港英文報章星報、英文虎報總編輯同集團總經理。之後又做過廉政專員公署總新聞主任。1992年創辦Recruit，又有自己嘅私人公關公司，出過書。2006年獲香港特區政府頒授銅紫荊星章。2008年佢曾經申請做香港廣播處長。

佢創立咗親中網上媒體《HKG報》，不過《HKG報》嘅報導一直都有唔少爭議，例如學術期刊Information Systems Frontier就曾經有文章發表，話《HKG報》報雖然自稱係新聞平台，但實際係散播政治宣傳嘅平台。

## 簡歷
*1967年：中五畢業，之後加入英文《星報》做記者，3年後升做採訪主任
*1974年：加入廉政公署做總新聞主任
*1983年：搞《馬經周刊》，三個月後執笠 
*1984年：做星島報業集團《英文虎報》總經理，後嚟同時做埋總編輯， 之後主管《快報》同做星島集團總經理 
*1991年：創立 HongKong Transit Publishing Company 出《Recruit》 招聘廣告雜誌
*1994年：搞「出版之友」印刷公司 
*2006年：香港特區政府頒咗個銅紫荊星章畀佢
*2014年：帶頭反對讓愛與和平佔領中環，搞「保普選反佔中大聯盟」，收集市民簽名

## 公職
*香港再出發大聯盟發起人
## 著書
*《成功你敢嗎?》文林出版社 ISBN 962-979-295-8
*《改變你敢嗎?》文林出版社 ISBN 962-979-303-2
*《面試成功》文林出版社 ISBN 962-979-312-1

## 參考
海牙

**海牙**（荷蘭文：**Den Haag**）係荷蘭嘅一個城市，喺荷蘭嘅西面，瀕臨北海。海牙係哩個國家嘅行政中心同政府所在地。雖然荷蘭嘅法定首都係阿姆斯特丹，但係海牙往往視爲係「實際上」嘅首都。海牙係南荷蘭省嘅首都。國際法庭同埋國際刑事法院都喺海牙。

海牙人口超過半百萬；係荷蘭第三大城市。而海牙都會區，人口就超過80萬；亦都係荷蘭第三大嘅都會區。鹿特丹-海牙都會區有大概260萬人口；係歐洲最大嘅都會區之一。而喺荷蘭境內，係最大嘅都會區。哩個都會區有鹿特丹-海牙機場。

荷蘭國會、內閣、最高法院、國務委員會都喺海牙。但係海牙唔係法定首都。威廉亞歷山大國王嘅居所同辦公地都喺海牙。多數駐荷領事館亦都係喺海牙。仲有好多荷蘭嘅公司，總部亦都設喺海牙。荷蘭皇家圖書館亦都係喺海牙。
華沙公約組織

**華沙公約組織**，係東歐社會主義國家為咗對抗北大西洋公約組織而成立 嘅政治軍事同盟，標誌住東西雙方以冷戰形式嘅軍事對抗正式開始。

呢份條約由蘇聯領袖赫魯曉夫起草；1955年5月14號 喺波蘭首都華沙簽，東歐社會主義國家除咗南斯拉夫以外，全部加入華約組織。條約規定：「如果喺歐洲發生任何國家或國家集團攻打一個或幾個締約國，每一締約國應……以一切佢認為必要嘅方式，包括用武裝部隊，立即幫俾人打嘅某一個或幾個國家。」

1968年，阿爾巴尼亞因為同蘇聯嘅關係惡化，而退出華約組織。1990年10月3號東德同西德統一之後就退出華約。華約喺1991年3月31號停止一切活動。官方喺7月1號喺捷克斯洛伐克首都布拉格簽咗關於華沙公約停止生效嘅議定書，正式宣佈解體。

## 成員國
* 蘇聯
* 德意志民主共和國
* 阿爾巴尼亞社會主義人民共和國（1968年退出）
* 保加利亞人民共和國
* 匈牙利人民共和國
* 波蘭人民共和國
* 羅馬尼亞社會主義共和國
* 捷克斯洛伐克社會主義共和國

## 睇埋
* 第二世界

## 參考資料
冷戰時間表

**冷戰**係第二次世界大戰到蘇聯解體一段時間。

## 1940年代
* 第二次世界大戰完
* 蘇聯支援東歐各國嘅共產主義人士
* 共產主義喺東歐稱霸
* 美國支持西歐加入反共主義
* 美國實施馬蘇計劃
* 蘇聯進行柏林封鎖
* 北大西洋公約組織成立
* 第二次國共內戰

## 1950年代
* 第二次國共內戰完
* 中華人民共和國奪取中國大陸
* 中華民國退守台灣
* 韓戰爆發
* 華沙公約組織成立
* 東德加入華沙公約組織
* 西德加入北大西洋公約組織
* 美蘇太空競賽開始
* 中蘇交惡
* 古巴革命

## 1960年代
* 東德開始起柏林圍牆
* 古巴導彈危機
* 越戰爆發
* 中華人民共和國響越戰抗美
* 布拉格之春

## 1970年代
* 乒乓外交
* 中華人民共和國加入聯合國
* 尼克遜訪華
* 越戰完
* 蘇聯入侵阿富汗

## 1980年代
* 列根推出戰略防禦計劃
* 戈巴卓夫推行蘇聯改革
* 六四事件
* 東歐劇變

## 1990年代
* 德國統一
* 蘇聯解體
* 華沙公約組織解體